   [](http://mjotas.lt/wp-content/uploads/smm1.jp) 

Projektas

„Ikimokyklinio ir priešmokyklinio ugdymo plėtra“ Nr. VP1-2.3-ŠMM-03-V-02-001

**IKIMOKYKLINIO AMŽIAUS**

**VAIKŲ PASIEKIMŲ**

**APRAŠAS**

**(TAIP PAT IR SPECIALIŲJŲ UGDYMOSI POREIKIŲ**

**TURINTIEMS VAIKAMS)**

2014

*„Ikimokyklinio amžiaus vaikų pasiekimų aprašo“ (toliau Aprašas) projektas* parengtas Švietimo ir mokslo ministerijos Švietimo aprūpinimo centrui vykdant projektą „Ikimokyklinio ir priešmokyklinio ugdymo plėtra“ Nr. VP1-2.3-ŠMM-03-V-02-001.

Projektas inicijuotas Švietimo ir mokslo ministerijos Ikimokyklinio ir pradinio ugdymo skyriaus

*Aprašo projekto* rengimo darbus koordinavo Utenos švietimo centras.

Rengėjų darbo grupė:

Grupės vadovė Ona Monkevičienė,

Grupės nariai: Birutė Banevičiūtė, Vitalija Bujanauskienė, Alvyra Galkienė, Violeta Gevorgianienė, Vitolda Sofija Glebuvienė, Marija Jonilienė, Daiva Karkockienė, Vida Kazragytė, Vijolė Mauragienė, Aldona Mazolevskienė, Elena Motiejūnienė, Antanas Valantinas, Viktorija Sičiūnienė, Kristina Stankevičienė, Stasė Ustilaitė.

Grupės nariai, teikusieji pasiūlymus:

Sigita Balčiūnienė, Eglė Ganda Bogdanienė, Jolita Gedvilienė, Rita Motiejūnienė, Violeta Puodžiukienė, Rita Špokienė.

Konsultantai:

Gražina Šeibokienė,  [Laima Jankauskienė, Teresa Aidukienė](http://www.smm.lt/uploads/contacts/docs/28_4e4a5215ca106477b04c85be10bbbe92.pdf), Edita Maščinskaitė

Vykdant projektą Utenos švietimo centras parengė mokymų programą bei mokymo medžiagos paketą pagal rengiamą Aprašą ir vykdė mokymus direktorių pavaduotojams, ikimokyklinio ugdymo auklėtojams, švietimo pagalbos specialistams. Mokymų dalyviai analizavo Aprašo projektą, išsakė pastabas, teikė pasiūlymus. Rengiant Aprašą atsižvelgta į mokymų dalyvių pasiūlymus.

**Turinys**

|  |  |  |
| --- | --- | --- |
|  | **ĮVADAS** | **4** |
|  | **IKIMOKYKLINIO AMŽIAUS VAIKŲ PASIEKIMŲ APRAŠO PASKIRTIS** | **6** |
|  | **VAIKŲ PASIEKIMŲ APRAŠO NAUDOJIMAS IKIMOKYKLINIO UGDYMO/SI PROCESO TOBULINIMUI** | **7** |
|  | **VAIKŲ PASIEKIMŲ APRAŠO SUDARYMO PRINCIPAI** | **9** |
|  | **IKIMOKYKLINIO AMŽIAUS VAIKŲ PASIEKIMŲ GRUPĖS** | **10** |
|  | **ŠEŠERIŲ METŲ VAIKŲ PASIEKIMAI** | **12** |
|  | **IKIMOKYKLINIO AMŽIAUS VAIKŲ PASIEKIMŲ ŽINGSNIAI** | **14** |
|  | **SUSIRŪPINIMO ŽENKLAI, INFORMUOJANTYS APIE UGDYMO(SI) PRITAIKYMO POREIKĮ** | **51** |

**ĮVADAS**

 ****

****

Kiekvienas vaikas yra unikali, greitai besikeičianti individualybė. Jis žaidžia, kaupia patirtį, greitai mokosi, turi savitą pasaulio matymą, kuria savo vertybes.

Sėkmingam vaiko augimui ir kokybiškam ugdymuisi būtina saugi aplinka, meilė, pasitikėjimas, galimybė dalyvauti, aktyviai ir prasmingai veikti bei kurti. Džiaugsminga, turininga, įvairi ikimokyklinių metų patirtis lemia sėkmingą tolesnę vaiko raidą ir mokymąsi.

Orumas, socialinis teisingumas, lygiavertiškumas, tolerancija, tampa svarbiausiomis kokybiško ugdymosi vertybėmis.

Ikimokyklinio amžiaus vaikų ugdymosi kokybę gerina tėvų, auklėtojų, specialistų, visuomenės narių susitarimai dėl vaikų ugdymo ir ugdymosi tikslų bei rezultatų. Kokybiškas ugdymas pasižymi ugdymosi modelių, turinio, būdų, aplinkos įvairove, tenkinančia skirtingus vaikų ugdymosi poreikius, plėtojančia vaikų talentus.

Kokybišką ikimokyklinį ugdymą(si) laiduoja tik profesionalūs pedagogai, realizuojantys giluminį vaikų ugdymąsi, kuris keičia ir jų mąstyseną, ir elgseną.

Vaikas yra laisvas ugdytis savo tempu, pagal savo galimybes, turi teisę turėti ir išsakyti savo nuomonę, rinktis, dalyvauti kultūriniame ir kūrybiniame gyvenime.

Kokybiško vaiko ugdymo ir ugdymosi svarbą tolesniam jo gyvenimui ir mokymuisi rodo naujausi vaiko raidos ir ugdymo tyrimai. Nustatyta, kad palanki socialinė aplinka ir ugdymas skatina biologinį vaiko smegenų brendimą – jungčių tarp neuronų formavimąsi ir įsitvirtinimą, lemiantį vaiko gebėjimų struktūrą. Jeigu kurioje nors veikloje ikimokyklinio amžiaus vaikas nedalyvauja, neuroninės jungtys nesiformuoja arba nunyksta (jei buvo susiformavusios) ir galimybė išsiugdyti įvairius gebėjimus mažėja.

Kiti tyrimai rodo, kad vaikui dažnai patiriant nerimą ir stresą išsiskiria hormonai, kurie neigiamai veikia jo pažinimo procesų formavimąsi ir sveikatą.

Kokybiško ikimokyklinio ugdymosi poveikį tolesnei vaiko mokymosi mokykloje ir viso gyvenimo sėkmei rodo vaikų pasiekimų tyrimai. Remiantis nacionalinių mokinių pasiekimų tyrimų duomenimis, Lietuvos ketvirtokų, kurie lankė ikimokyklinio ugdymo įstaigas, pasiekimai yra statistiškai reikšmingai aukštesni nei tokias įstaigas nelankiusių vaikų. Be to, kuo vaikai ilgiau lankė ikimokyklinio ugdymo įstaigą, tuo jų pasiekimai ketvirtoje klasėje yra statistiškai reikšmingai aukštesni.

Kokybiškas ikimokyklinis ugdymas ir ugdymasis garantuoja vaikui gerus ugdymosi rezultatus, t. y. pasiekimus įvairiose ugdymosi srityse. Vaiko pasiekimai pateikti „Ikimokyklinio amžiaus vaikų pasiekimų apraše“ (toliau – Pasiekimų aprašas).

Pasiekimų aprašas - tai dokumentas, padedantis auklėtojams, tėvams, švietimo pagalbos specialistams ir kitiems ugdytojams suprasti, ko gali pasiekti vaikai nuo gimimo iki šešerių metų, bei kryptingai kelti vaikų ugdymo(si) tikslus, uždavinius, numatyti ugdymo(si) rezultatus, stebėti vaikų daromą pažangą.

Parengtu Pasiekimų aprašu rekomenduojama naudotis auklėtojams, švietimo pagalbos specialistams, kitiems ugdytojams, dirbantiems su ikimokyklinio amžiaus vaikais, bei tėvams, auginantiems ikimokyklinio amžiaus vaikus. Pasiekimų aprašu turėtų remtis aukštųjų mokyklų dėstytojai, pedagogų kvalifikacijos kėlimo renginių vykdytojai, šeimų ir vaikų konsultantai, dirbantys ikimokyklinio ugdymo(si) srityje.

**Pasiekimų apraše pateikiama:**

* Ikimokyklinio amžiaus vaikų Pasiekimų aprašo paskirtis.
* Vaikų pasiekimų aprašo naudojimas ikimokyklinio ugdymo(si) procesui tobulinti.
* Vaikų pasiekimų aprašo sudarymo principai.
* Ikimokyklinio amžiaus vaikų pasiekimų grupės.
* Šešerių metų vaiko pasiekimai.
* Ikimokyklinio amžiaus vaikų pasiekimų žingsniai.
* Susirūpinimo ženklai, informuojantys apie kitokio ugdymo(si) poreikį

**Rengiant Pasiekimų aprašą:**

* atsižvelgta į vaiko raidos naujausių mokslinių tyrimų rezultatus;
* naudotasi atliktų ikimokyklinio ugdymo tyrimų: „Ikimokyklinio, priešmokyklinio ugdymo vadybos kokybės vertinimas“, „Ikimokyklinio, priešmokyklinio ir pradinio ugdymo turinio programų dermės tyrimas“ išvadomis;
* atsižvelgta į pokyčius visuomenės gyvenime: globalizaciją, decentralizacijos procesus, informacinių komunikacinių priemonių plėtrą, vertybių kaitą, išryškėjusius naujus tėvų ir vaikų poreikius ir pan.;
* nagrinėti Lietuvos ir Europos Sąjungos strateginiai švietimo dokumentai;
* analizuoti tarptautiniai (OECD-Tarptautinės ekonominio bendradarbiavimo ir plėtros organizacijos, TIMSS - Tarptautinis matematikos ir gamtos mokslų, PIRS − tarptautinis skaitymo gebėjimų ) ir nacionaliniai mokinių pasiekimų (2003, 2005, 2007, 2010 metų ketvirtokų lietuvių gimtosios kalbos, matematikos ir pasaulio pažinimo pasiekimai) tyrimai, rodantys tolimesnę vaiko ugdymosi sėkmę, atskleidžiantys su ikimokyklinio ugdymosi kokybe sietinas problemas;
* studijuoti užsienio šalių ikimokyklinio ugdymo vaikų pasiekimų aprašai bei programos (Anglijos, Naujosios Zelandijos, Airijos, JAV Pensilvanijos ir Virdžinijos valstijų, Rumunijos ir kt.) bei Europos sąjungos (Briuselio Jungtinio pedagogų komiteto (The Joint Teaching Committee), Europos komisijos) dokumentai.

1. **IKIMOKYKLINIO AMŽIAUS VAIKŲ PASIEKIMŲ APRAŠO PASKIRTIS**

Ikimokyklinio amžiaus vaikų Pasiekimų aprašas - tai visuma esminių nuostatų ir gebėjimų, kuriuos sėkmingai besiugdantis vaikas turėtų įgyti iki šešerių metų, o taip pat jo ugdymosi pažangą nuo gimimo iki šešerių metų rodantys šeši pasiekimų žingsniai.

Vaikų ugdymosi pasiekimų sritys, esminės nuostatos ir gebėjimai, pasiekimų žingsniai išskirti, remiantis aukštos ikimokyklinio ugdymo(si) kokybės pasiekusių pasaulio šalių praktine patirtimi, nacionalinės švietimo strategijos idėjomis, šiuolaikinėmis vaikų raidos ir ugdymo(si) sampratomis, teorijomis bei tyrimais.

Pasiekimų aprašas - tai ne standartas, kuriame pateiktų esminių nuostatų ir gebėjimų privalo pasiekti visi vaikai. Tai tik orientyras ugdytojams, kuriame pateikti pasiekimų žingsniai rodo vaikų judėjimo pažangos link kryptį. Laikomasi nuostatos, kad kiekvienas vaikas pažangos link juda savo tempu, todėl Pasiekimų aprašas natūraliai taikomas skirtingų poreikių (taip pat ir turintiems specialiųjų ugdymosi poreikių) vaikams.

**Pasiekimų aprašas teikia galimybes:**

* gerinti vaikų ugdymo(si) proceso kokybę nuo gimimo iki šešerių metų;
* pažinti vaikus, atlikti jų pasiekimų bei pažangos stebėseną ir individualizuoti jų ugdymą(si);
* įtraukti į bendrą ugdymo(si) procesą specialiųjų ugdymosi poreikių turinčius vaikus;
* tobulinti įstaigų ikimokyklinio vaikų ugdymo(si) programas;
* siekti ikimokyklinio, priešmokyklinio ir pradinio ugdymo(si) dermės;
* reflektuoti bei vertinti vaikų ugdymo(si) programų ir proceso kokybę;
* didinti tėvų įsitraukimą į vaiko ugdymosi pasiekimų bei pažangos stebėseną;
* gerinti tėvų švietimo kokybę bei jų įsitraukimą į vaikų ugdymo(si) procesą įstaigoje;
* keisti visuomenės požiūrį į ikimokyklinio ugdymo(si) kokybę ir jo naudą vaikui bei tolimesnei jo mokymosi ir gyvenimo sėkmei;
* didinti pedagogų rengimo ir profesinio tobulinimosi kokybę.

**Ikimokyklinio amžiaus vaikų pasiekimų aprašo paskirtis –** padėti auklėtojams ir kitiems ugdytojams tikslingai stebėti vaikų ugdymosi pasiekimus, pažangą, atpažinti jų ugdymosi poreikius, kuo kryptingiau pritaikant ikimokyklinio ugdymo(si) turinį vaikų grupei ir kiekvienam vaikui, garantuojant ugdymo(si) prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo(si) programų.

**Ikimokyklinio amžiaus vaikų pasiekimų aprašo tikslas –** aprašyti vaikų nuo gimimo iki šešerių metų ugdymosi pasiekimų žingsnius, į kuriuos orientuojantis būtų rengiamos, įgyvendinamos bei atnaujinamos įstaigos ikimokyklinio ugdymo(si) programos, stebima vaikų pažanga, vertinama jų ugdymo(si) kokybė.



**2. VAIKŲ PASIEKIMŲ APRAŠO NAUDOJIMAS IKIMOKYKLINIO UGDYMO(SI) PROCESUI TOBULINTI**

**Vaikų pasiekimų bei pažangos stebėjimas**

Ikimokyklinio amžiaus vaikų Pasiekimų aprašas padeda auklėtojams pažinti ugdomus vaikus: išsiaiškinti jų patirtį, įžvelgti nuostatas, atpažinti gebėjimus, apmąstant vaiko poreikius, polinkius, interesus.

Vaikų pasiekimų žingsnių aprašymas yra orientyras auklėtojams, padedantis tikslingai stebėti bei atpažinti konkretaus vaiko pasiekimus kasdieniniame ugdymosi procese ir nustatyti, kuriame žingsnyje jis yra.

Periodiškai stebėdamas vaiko pasiekimus, auklėtojas gali pamatyti jo pažangą įvairiose ugdymosi srityse.

**Ugdymo(si) pritaikymas kiekvienam vaikui**

Vaikų pasiekimų ir pažangos stebėjimas padeda pritaikyti ugdymąsi konkretiems vaikams:

* individualizuoti ugdymosi turinį, procesą, priemones,
* gerinti ugdymosi turinio prieinamumą kiekvienam vaikui,
* siekti kryptingos maksimalios kiekvieno vaiko pažangos pagal jo galimybes.

Vaikų pasiekimų aprašas padeda auklėtojams pažvelgti į ikimokyklinį ugdymąsi iš vaiko perspektyvos ir matyti vaiką kaip pagrindinį ugdomosios sąveikos partnerį.

**Kryptingas ugdymo(si) proceso planavimas**

Nustačius konkretaus vaiko ir vaikų grupės pasiekimus, t.y. apmąsčius, kuriame pasiekimų žingsnyje yra dauguma grupės vaikų, o kuriame – vienas kitas vaikas, auklėtojai gali numatyti laukiamus tolesnio vaikų ugdymosi rezultatus, kurie tampa gairėmis, padedančiomis planuoti jų ugdymąsi.

Planuodami vaikų ugdymąsi auklėtojai:

* kuria numatytiems ugdymosi rezultatams pasiekti palankią aplinką,
* sudaro sąlygas tikslingai vaikų veiklai,
* tikslingai parenka natūralius, vaiko prigimtį atitinkančius ugdymosi būdus,
* į vaikų ugdymosi procesą įtraukia tėvus, bendruomenės atstovus,
* reflektuoja vaikų dalyvavimą ugdymosi procese ir kt.

**Ugdymo(si) programų** **kūrimas ir tobulinimas**

Vaiko ir vaikų grupės pasiekimų bei pažangos stebėsena padeda auklėtojams peržiūrėti įstaigų ikimokyklinio ugdymosi rezultatus:

* ugdymo(si) tikslą ir uždavinius,
* laukiamus ugdymosi pasiekimus.

Peržiūrint ugdymosi rezultatus aktualu tobulinti ugdymosi turinio, būdų, formų atranką, kad būtų galima tikslingiau siekti numatytų rezultatų.

**Vaikų ugdymosi rezultatų derinimas su tėvais**

Ikimokyklinio amžiaus vaikų pasiekimų aprašas padeda auklėtojams numatomus vaiko ugdymosi pasiekimus derinti su tėvų lūkesčiais.

Tėvai, susipažinę su vaikų pasiekimų aprašu geriau supranta, ko galima tikėtis iš ikimokyklinio ugdymo įstaigos, aktyviau išsako lūkesčius dėl vaiko ugdymosi rezultatų, įsitraukia į vaiko pasiekimų vertinimą.

**Ikimokyklinio ir priešmokyklinio ugdymosi dermė**

Ikimokyklinio amžiaus vaikų pasiekimų aprašas padeda užtikrinti tęstinumą bei dermę tarp ikimokyklinio ir priešmokyklinio ugdymo(si).

Naudojantis pasiekimų aprašu patogu suderinti ikimokyklinio ir priešmokyklinio ugdymosi pasiekimus (kokių esminių gebėjimų bus siekiama, kuo skirsis jų lygis).

**Vaiko specialiųjų ugdymosi poreikių atpažinimas**

Ikimokyklinio amžiaus vaikų pasiekimų aprašas padeda pedagogui atkreipti dėmesį į vaiko pažintinės veiklos, elgesio, judėjimo ir kitus ypatumus, dėl kurių jo ugdymasis skiriasi nuo bendraamžių. Susirūpinimo ženklai, kurių aprašymą pedagogas suras skaitydamas šį dokumentą, paskatins kryptingiau individualizuoti ugdymą ir (ar) konsultuotis su švietimo pagalbos specialistu (specialistais), prireikus nukreipti vaiką ugdymosi poreikių įvertinimui ir reikiamos pagalbos skyrimui.





**3. VAIKŲ PASIEKIMŲ APRAŠO SUDARYMO PRINCIPAI**

Pasiekimų aprašas sudarytas remiantis šiais principais.

* Pasiekimų aprašas skirtas pažvelgti į ikimokyklinį ugdymąsi iš vaiko perspektyvos.Aprašas sudarytas remiantis nuostata, kad vaikas yra aktyvus, gebantis tyrinėti, kurti, mokytis, ugdosi žaisdamas, įsitraukdamas į pačias įvairiausias veiklas.
* Pasiekimų apraše atsižvelgiama į tai, kad kiekvieno vaiko ugdymosi pažangai būdingi tie patys žingsniai, tačiau jų gyvenimo patirtis bei ugdymosi stilius yra unikalūs. Kadangi vaikai skirtingi, jų ugdymosi rezultatai taip pat skirtingi.
* Vaiko ugdymasis integralus, visuminis.Pasiekimų apraše vienodas dėmesys skiriamas visoms vaiko raidos sritims: sveikatos, socialinei, kalbos, pažinimo, meninei. Vaiko ugdymosi pasiekimų sritys yra susijusios, todėl pasiekimų apraše išskirtos sąlyginai.
* Pasiekimų apraše orientuojamasi į vaiko vertybinių nuostatų ugdymąsi, todėl išskiriami ne tik patirtinio žinojimo pagrindu besiformuojantys gebėjimai, bet ir vertybinės nuostatos.
* Pasiekimų aprašas parengtas remiantis nuostata, kad kiekvienas vaikas gali kokybiškai ugdytis bei siekti individualios pažangos, net jeigu turi išskirtinių poreikių, patirčių, auga daugiakultūrėje, dvikalbėje, socialinės atskirties aplinkoje. Visi vaikai ugdosi sėkmingai, jeigu sulaukia paramos ir palaikymo.
* Pasiekimų aprašas skirtas įžvelgti bei reflektuoti tai, ką vaikui davė ugdymas.
* Pasiekimų apraše vadovaujamasi nuostata, kad tėvų ir pedagogų bendradarbiavimas sukuria vaikui geriausias ugdymosi galimybes.
* Pasiekimų aprašas turėtų būti naudojamas vaiko ugdymo(si) kokybės tobulinimui,o ne diagnostiniam konkretaus vaiko gebėjimų ar pedagogų darbo kokybės vertinimui.

**4. IKIMOKYKLINIO AMŽIAUS VAIKŲ PASIEKIMŲ GRUPĖS**

Ugdant ikimokyklinio amžiaus vaikus būtina siekti ugdymo(si) tikslų ir uždavinių, kurie apima tris vaiko ugdymo ir ugdymosi kryptis: vaiko individualių galių plėtotę, vaiko santykių su kitais plėtotę ir vaiko įgalinimą mokytis.

**Ikimokyklinio ugdymo tikslas** – save, savo aplinką ir šalį gerbiantis, saugiai besijaučiantis, pozityviai bendraujantis, aktyviai dalyvaujantis, mokytis nusiteikęs, kūrybingas vaikas.

**Ikimokyklinio ugdymo uždaviniai.** Ugdant ikimokyklinio amžiaus vaikus nuo gimimo iki šešerių metų, siekiama sudaryti edukacines sąlygas, kad vaikas:

* Plėtotų individualias galias: fizines, socialines, pažinimo, kalbos ir bendravimo, kūrybines, tenkindamas prigimtinius poreikius, pažindamas ir išreikšdamas savo unikalumą.
* Pozityviai bendrautų ir bendradarbiautų su suaugusiaisiais bei vaikais, gebėtų spręsti kasdienes problemas, suprastų savo ir kitų ketinimus, veiksmų pasekmes.
* Aktyviai dalyvautų ir kūrybiškai išreikštų save šeimos, ugdymo įstaigos ir vietos bendruomenės gyvenime.
* Mokytųsi pažinti ir veikti: žaistų, tyrinėtų, keltų klausimus ir ieškotų atsakymų, pasirinktų veiklos būdus ir priemones, samprotautų apie tai, ko išmoko, numatytų tolesnės veiklos žingsnius.

Orientuojantis į ikimokyklinio ugdymo ir ugdymosi tikslą bei uždavinius,, išskirta 18 vaiko ugdymosi pasiekimų sričių, apimančių visus svarbiausius vaiko ugdymosi rezultatus.


Pasiekimų sritys sąlygiškai jungiamos į 6 grupes (grupės pateiktos paveiksle), rodančias svarbiausius, su ugdymosi tikslu ir uždaviniais susijusius **ikimokyklinio ugdymo ir ugdymosi lūkesčius.** Ugdydami vaiką, siekiame, kad jis augtų **orus, smalsus, bendraujantis, sveikas, kuriantis, sėkmingai besiugdantis**. Tarp pasiekimų grupių išsiskiria grupė „sėkmingai besiugdantis“ vaikas, kuri jungia **integraliąsias nuostatas ir gebėjimus**, susijusius su visomis kitomis pasiekimų sritimis.

Ikimokyklinio ugdymosi lūkesčiai taip pat gali būti suprantami kaip atitinkantys socialinę, pažinimo, komunikavimo, sveikatos saugojimo ir stiprinimo, meninę, mokėjimo mokytis vaiko kompetencijas.

Pasiekimų grupės išskirtos atsižvelgiant į vaiko raidos ir ugdymosi ikimokykliniame amžiuje ypatumus. Rengiant Pasiekimų aprašą atsižvelgta į užsienio valstybių dokumentus, kuriuose pateikti ikimokyklinio amžiaus vaikų ugdymosi rezultatai.

Kurdami ir atnaujindami įstaigos ikimokyklinio ugdymo programas auklėtojai ir kiti ugdytojai vaikų pasiekimus į grupes gali jungti ir kitaip, nei pateikta paveiksle.

Galimybė Pasiekimų apraše pateiktus 18 gebėjimų laisvai jungti į grupes padeda išsaugoti svarbų šalies ikimokyklinio ugdymo(si) pasiekimą - skirtingus vaikų ugdymo(si) modelius ir programų įvairovę.



**5. ŠEŠERIŲ METŲ VAIKŲ PASIEKIMAI**

Pasiekimų apraše kiekvienoje iš 18 vaiko ugdymosi pasiekimų sričių pateikiamos vertybinės nuostatos ir gebėjimai, kuriuos vaikas turėtų įgyti iki šešerių metų.

***Vaiko ugdymosi pasiekimų sritis*** apraše - tai vaiko ugdymuisi svarbi sritis, kurioje išskirta vertybinė nuostata ir esminis gebėjimas.

***Vertybinė nuostata*** - tai ugdymosi procese įgytas nusiteikimas, polinkis, požiūris, išreiškiantis vaiko santykį su savimi, su kitais ir su aplinka.

***Esminis gebėjimas*** - tai nuo gimimo iki šešerių metų kiekvienoje iš ugdymosi pasiekimų sričių įgytas svarbiausias vaiko gebėjimas ką nors daryti, veikti, elgtis, kurti.

Vaiko ugdymosi sritys ir pasiekimai (vertybinės nuostatos ir gebėjimai) yra išskirti tokie, kurie lemia vaiko asmenybės tapsmą ir tolesnio jo ugdymo(si) sėkmę.

Geri vaiko pasiekimai *savivokos ir savigarbos, emocijų suvokimo ir raiškos, savireguliacijos ir savikontrolės srityse*, svarbūs vaiko pasitikėjimui savimi, geranoroškumui ir empatijai, didina vaiko veiklos tikslingumą, planingumą, ištvermę, gebėjimą įveikti kliūtis, taigi garantuoja kasdieninio gyvenimo džiaugsmą ir ugdymosi sėkmę.

Pozityvūs vaiko *santykiai su suaugusiaisiais ir bendraamžiais* padeda vaikui išmokti būti greta ir kartu su kitais, lengviau prisitaikyti prie besikeičiančios aplinkos, įgyti lyderio savybių.

Geri vaiko pasiekimai *sakytinės ir rašytinės kalbos srityse* padeda vaikui pažinti aplinkinį pasaulį, tenkinti bendravimo ir savirealizacijos poreikį, keistis sumanymais, idėjomis, perimti tautos kultūros paveldą bei gimtosios kalbos modelį, kloja vaiko mokymosi pagrindus.

Vaiko pasiekimai *estetinio suvokimo ir meninės raiškos srityse* praturtina jo vaizduotės ir emocinį pasaulį, plėtoja saviraiškos bei kūrybinės veiklos galimybes, padeda atsiskleisti ir plėtotis vaiko individualumui, unikalumui.

Vaiko pasiekimai *fizinio aktyvumo ir kasdieninio gyvenimo įgūdžių* *srityse* garantuoja vaiko asmens gerovę: stiprina vaiko sveikatą, sveikos gyvensenos įgūdžius, gerina jo emocinę savijautą, tobulina vaiko judesius bei laikyseną, didina jo ištvermingumą.

Vaiko pasiekimai *aplinkos pažinimo srityje* padeda vaikui orientuotis kasdieninio gyvenimo situacijose, suprasti gamtinę ir sociokultūrinę aplinką, žadina pagarbą gyvybei, meilę gimtinei, skatina norą pažinti, mokytis.

Geri vaiko pasiekimai *skaičiavimo ir matavimo srityje* laiduoja vaiko mąstymo nuoseklumą, tikslumą ir lankstumą, skatina vaiko norą pažinti ryšių ir santykių tarp daiktų ir reiškinių dėsningumus bei garantuoja sėkmingesnį mokymąsi mokykloje.

Vaikams ypač aktualūs integralieji pasiekimai, kurie įgalina juos sėkmingai ugdytis ir mokytis. Vaiko pasiekimai *iniciatyvumo ir atkaklumo* srityje padeda vaikui susirasti įdomios veiklos, naujos informacijos, įveikti kliūtis ir pasiekti užsibrėžtų tikslų. Vaiko pasiekimai *tyrinėjimo* srityje padeda stebėti, eksperimentuoti, ieškoti atsakymų į kilusius klausimus, atrasti naujus dalykus, daryti išvadas, t.y. įvaldyti savęs ir aplinkos pažinimo būdus. Pasiekimai *problemų sprendimo* srityje padeda vaikui savarankiškai įžvelgti kasdieninio gyvenimo ir ugdymosi problemas, rasti tinkamus jų sprendimo būdus ir patirti sėkmę. Vaikų pasiekimai *kūrybiškumo* srityje išlaisvina vaiko vaizduotę, mąstymą, skatina originalumą bei unikalią saviraišką, prigimtinių talentų plėtojimą. Geri vaiko pasiekimai *mokėjimo mokytis* srityje laiduoja mokymosi motyvaciją ir sėkmę, skatina aiškintis, ką jau moka, žino, ką norėtų ir kaip galėtų išmokti.

Lentelėje pateikti šešerių metų vaiko pasiekimai (vertybinės nuostatos ir esminiai gebėjimai) visose pasiekimų srityse.

**Šešerių metų vaiko pasiekimai**

|  |  |  |  |
| --- | --- | --- | --- |
| **3. EMOCIJŲ SUVOKIMAS IR RAIŠKA**  *Vertybinė nuostata.* Domisi savo ir kitų emocijomis bei jausmais.  *Esminis gebėjimas.* Atpažįsta bei įvardina savo ir kitų emocijas ar jausmus, jų priežastis, įprastose situacijose emocijas ir jausmus išreiškia tinkamais, kitiems priimtinais būdais, žodžiais ir elgesiu atliepia kito jausmus (užjaučia, padeda). | 1. **KASDIENINIO GYVENIMO ĮGŪDŽIAI**   *Vertybinė nuostatos.* Noriai įvaldo sveikam kasdieniniam gyvenimui reikalingus įgūdžius.  *Esminiai gebėjimas.* Tvarkingai valgo, savarankiškai atlieka savitvarkos veiksmus: apsirengia ir nusirengia, naudojasi tualetu. Prižiūri savo išorę: prausiasi, šukuojasi. Saugo savo sveikatą ir saugiai elgiasi aplinkoje. | **2. FIZINIS AKTYVUMAS**  *Vertybinė nuostata:*Noriai, džiaugsmingai juda.  *Esminiai gebėjimas:* Eina, bėga, šliaužia, ropoja, lipa, šokinėja koordinuotai, išlaikydamas pusiausvyrą, spontaniškai ir tikslingai, atlieka veiksmus, kuriems būtina akių-rankos koordinacija bei išlavėjusi smulkioji motorika. | **14. INICIATYVUMAS IR ATKAKLUMAS**  *Vertybinė nuostata.* Didžiuojasi savimi ir didėjančiais savo gebėjimais.  *Esminis gebėjimas.* Savo iniciatyva pagal savo pomėgius pasirenka veiklą, ilgam įsitraukia ir ją plėtoja, geba pratęsti veiklą po tam tikro laiko tarpo, kreipiasi į suaugusįjį pagalbos, kai pats nepajėgia susidoroti su kilusiais sunkumais. |
| **4. SAVIREGULIACIJA IR SAVIKONTROLĖ**  *Vertybinė nuostata.* Nusiteikęs valdyti emocijų raišką ir elgesį.  *Esminis gebėjimas.* Laikosi susitarimų, elgiasi mandagiai, taikiai, bendraudamas su kitais bando kontroliuoti savo žodžius ir veiksmus (suvaldo pyktį, neskaudina kito), įsiaudrinęs geba nusiraminti. | **12. MENINĖ RAIŠKA**  *Vertybinė nuostata.* Jaučia meninės raiškos džiaugsmą, rodo norą aktyviai dalyvauti meninėje veikloje.  *Esminis gebėjimas.* Spontaniškai ir savitai reiškia įspūdžius, išgyvenimus, mintis, patirtas emocijas muzikuodamas, šokdamas, vaidindamas, vizualinėje kūryboje*.* | **13. ESTETINIS SUVOKIMAS**  *Vertybinė nuostata.*Domisi, gėrisi, grožisi aplinka, meno kūriniais, menine veikla.  *Esminis gebėjimas.* Jaučia, suvokia ir apibūdina elementarius muzikos, šokio, vaidybos, vizualaus meno ypatumus, grožisi meno kūriniais, džiaugiasi savo, pastebėjimais, ir kitų kūryba, žavisi aplinkos grožiu, dalijasi išgyvenimais, įspūdžiais, vertinimais. | **17. KŪRYBIŠKUMAS**  *Vertybinė nuostata.*Jaučia kūrybinės laisvės, spontaniškos improvizacijos bei kūrybos džiaugsmą.  *Esminis gebėjimas.* Savitai reiškia savo sumanymus įvairioje veikloje, ieško nežinomos informacijos, siūlo naujas, netikėtas idėjas ir jas savitai įgyvendina*.* |
| **5.SAVIVOKA IR SAVIGARBA**  *Vertybinė nuostata.* Save vertina teigiamai.  *Esminis gebėjimas.* Supranta savo asmens tapatumą (aš esu, buvau, būsiu), pasako, kad yra berniukas/mergaitė, priskiria save savo šeimai, grupei, bendruomenei, pasitiki savimi ir savo gebėjimais, palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais. | http://guardianlv.com/wp-content/uploads/2013/09/White-male-children-often-remain-on-long-term-psychotropic-drug-courses.jpg[http://www.ve.lt/uploads/img/catalog/1/33/299/populiariausi-pasaulio-vaikai1.jpg](http://www.google.lt/url?sa=i&rct=j&q=&esrc=s&source=images&cd=&cad=rja&docid=D4HTmpz1MShwxM&tbnid=d4Q48REUA6BcwM:&ved=0CAUQjRw&url=http://www.ve.lt/naujienos/visuomene/zmones/populiariausi-pasaulio-vaikai/&ei=J3QGU_a5HKSM0AXT34CQDg&bvm=bv.61725948,d.bGE&psig=AFQjCNFIYgRXB-na5HWyssviEoOPe5D6cg&ust=13930) | | **16. PROBLEMŲ SPRENDIMAS**  *Vertybinė nuostata.* Nusiteikęs ieškoti išeičių kasdieniniams sunkumams bei iššūkiams įveikti.  *Esminis gebėjimas.* Atpažįsta ką nors veikiant kilusius sunkumus bei iššūkius, dažniausiai supranta, kodėl jie kilo, suvokia savo ir kitų ketinimus, ieško tinkamų sprendimų ką nors išbandydamas, tyrinėdamas, aiškindamasis, bendradarbiaudamas, pradeda numatyti priimtų sprendimų pasekmes. |
| **6. SANTYKIAI SU SUAUGUSIAISIAIS**  *Vertybinė nuostata.* Nusiteikęs geranoriškai bendrauti ir bendradarbiauti su suaugusiaisiais.  *Esminis gebėjimas.* Pasitiki pedagogais, juos gerbia, ramiai jaučiasi su jais kasdieninėje ir neįprastoje aplinkoje, iš jų mokosi, drąsiai reiškia jiems savo nuomonę, tariasi, derasi; žino, kaip reikia elgtis su nepažįstamais suaugusiais. | **8. SAKYTINĖ KALBA**  Vertybinė nuostata. Nusiteikęs išklausyti kitą ir išreikšti save bei savo patirtį kalba.  Esminis gebėjimas. Klausosi ir supranta kitų kalbėjimą, kalba su suaugusiaisiais ir vaikais, natūraliai, laisvai išreikšdamas savo išgyvenimus, patirtį, mintis, intuityviai junta kalbos grožį. | **9. RAŠYTINĖ KALBA**  *Vertybinė nuostata.* Domisi rašytiniais ženklais, simboliais, skaitomu tekstu.  *Esminis gebėjimas.* Atpažįsta ir rašinėja raides, žodžius bei kitokius simbolius, pradeda skaitinėti. | **15. TYRINĖJIMAS**  *Vertybinė nuostata.* Smalsus, domisi viskuo, kas vyksta aplinkui, noriai stebi, bando, samprotauja.  *Esminis gebėjimas.* Aktyviai tyrinėja save, socialinę, kultūrinę ir gamtinę aplinką, įvaldo tyrinėjimo būdus (stebėjimą, bandymą, klausinėjimą), mąsto ir samprotauja apie tai, ką pastebėjo, atrado, pajuto, patyrė. |
| **7. SANTYKIAI SU BENDRAAMŽIAIS**  *Vertybinė nuostata*. Nusiteikęs geranoriškai bendrauti ir bendradarbiauti su bendraamžiais.  *Esminis gebėjimas.* Supranta, kas yra gerai, kas blogai, draugauja bent su vienu vaiku, palankiai bendrauja su visais (supranta kitų norus, dalinasi žaislais, tariasi, užjaučia, padeda), padedamas supranta savo žodžių ir veiksmų pasekmes sau ir kitiems. | **10. APLINKOS PAŽINIMAS**  *Vertybinė nuostata.* Nori pažinti bei *suprasti save ir aplinkinį pasaulį, džiaugiasi sužinojęs ką nors nauja.*  *Esminis gebėjimas.* Įvardija ir bando paaiškinti socialinius bei gamtos reiškinius, apibūdinti save, savo gyvenamąją vietą, šeimą, kaimynus, gyvosios ir negyvosios gamtos objektus, domisi technika ir noriai mokosi ja naudotis. | **11. SKAIČIAVIMAS IR MATAVIMAS**  *Vertybinė nuostata.* Nusiteikęs pasaulio pažinimui naudoti skaičiavimą ir matavimą.  *Esminis gebėjimas.* Geba skaičiuoti daiktus, palygti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas.  Geba grupuoti daiktus pagal spalvą, formą, dydį. Jaučia dydžių skirtumus, daikto vietą ir padėtį erdvėje. Supranta ir vartoja žodžius, kuriais apibūdinamas atstumas, ilgis, masė, tūris, laikas. Pradeda suvokti laiko tėkmę ir trukmę. | **18. MOKĖJIMAS MOKYTIS**  *Vertybinė nuostata.* Noriai mokosi, džiaugiasi tuo, ko išmoko.  *Esminis gebėjimas.* Mokosi žaisdami, stebėdami kitus vaikus ir suaugusiuosius, klausinėdami, ieškodami informacijos, išbandydami, spręsdami problemas, kurdami, įvaldo kai kuriuos mokymosi būdus, pradeda suprasti mokymosi  procesą. |

**6. IKIMOKYKLINIO AMŽIAUS VAIKŲ PASIEKIMŲ ŽINGSNIAI**

Pasiekimų apraše pateikti 6 vaiko pasiekimų žingsniai, kurie rodo vaiko pažangą nuo gimimo iki šešerių metų. Pasiekimų žingsniuose aprašomi auklėtojams aiškiai matomi ir atpažįstami vaiko pasiekimai – žinios ir supratimas, gebėjimai, vertybinės nuostatos.

Vaikų nuo gimimo iki trejų metų gebėjimai integralūs, vaikų nuo trejų iki šešerių metų gebėjimai labiau diferencijuoti. Dėl šios priežasties santykinai išskiriami du vaiko gebėjimų formavimosi laikotarpiai. 1-3 žingsniuose aprašomi vaikų nuo gimimo iki trejų metų pasiekimai, 4-6 žingsniuose pateikti vaikų nuo trejų iki šešerių metų pasiekimai.

Vaikų pasiekimų žingsnių siejimas su amžiumi yra sąlyginis.

Dauguma šešiamečių vaikų sėkmingai pasiekia šeštajame žingsnyje numatytų vertybinių nuostatų ir gebėjimų.

Kai kurie šešiamečiai gali būti pasiekę tik penktame ar ketvirtame žingsnyje numatytų vertybinių nuostatų ir gebėjimų. Šių vaikų ugdymasis priešmokyklinėje grupėje nuosekliai tęsiamas, atsižvelgiant į tai, kokiame žingsnyje vaikas yra.

Dalis penkiamečių gali būti pasiekę šeštajame žingsnyje numatytų ugdymosi rezultatų. Kad ikimokyklinio ugdymo auklėtojai žinotų, kokių ugdymosi rezultatų siekti toliau, pasiekimų apraše pateiktas septintasis pasiekimų žingsnis. Ugdymosi proceso organizavimui auklėtojai gali naudoti priešmokyklinio ugdymo(si) programą.

Toliau pateikiami šešių vaiko pasiekimų žingsnių aprašymai. Lentelėse po šešto žingsnio aprašymu nurodyta vertybinė nuostata ir gebėjimas, link kurių „žingsniuoja“ vaikas.

Lentelės apačioje pateiktas septinto pasiekimų žingsnio aprašymas.



|  |
| --- |
| 1. KASDIENINIO GYVENIMO ĮGŪDŽIAI |



Kasdieninio gyvenimo įgūdžiai tai: **Vaiko asmeniniai mitybos įgūdžiai –** ką, kiek vaikas valgo; **Vaiko asmeniniai valgymo įgūdžiai –** kaip vaikas valgo; **Vaiko kūno švara**; **Vaiko aprangos švara;** **Aplinkos švaros ir tvarkos įpročiai**.

Įgydamas kasdieninio gyvenimo įgūdžius, vaikas ugdosi savarankiškumą, tvarkingumą, atsakingumą, saugumą ir sveikatą.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Bando valgyti ir gerti iš puodelio savarankiškai. |
| 2 žingsnis | * Valgo ir geria padedamas arba savarankiškai. * Jaučia, kada nori tuštintis ir šlapintis, kartais tai parodo mimika, ženklais arba pasako. * Suaugusiojo rengiamas vaikas „jam padeda“. * Suaugusiojo padedamas plaunasi, šluostosi rankas, išpučia nosį. * Paprašytas padeda žaislą į nurodytą vietą. |
| 3 žingsnis | * Valgo ir geria savarankiškai. Pradeda naudoti stalo įrankius. Pasako, ko nori ir ko nenori valgyti. * Pats eina į tualetą, suaugusiojo padedamas susitvarko. * Suaugusiojo padedamas nusirengia ir apsirengia. * Padedamas bando praustis, nusišluostyti veidą, rankas. * Padeda vieną kitą daiktą į vietą. |
| **4 – 6 metai** | 4 žingsnis | * Valgo gana tvarkingai. Primenamas po valgio skalauja burną. Pasako, kodėl reikia plauti vaisius, uogas, daržoves. Padeda suaugusiajam serviruoti ir po valgio sutvarkyti stalą. * Dažniausiai savarankiškai naudojasi tualetu ir susitvarko juo pasinaudojęs. * Šiek tiek padedamas apsirengia ir nusirengia, apsiauna ir nusiauna batus. * Šiek tiek padedamas plaunasi rankas, prausiasi, nusišluosto rankas ir veidą. Priminus čiaudėdamas ar kosėdamas prisidengia burną ir nosį. * Pasako, kad negalima imti degtukų, vaistų, aštrių ir kitų pavojingų daiktų. * Gali sutvarkyti dalį žaislų, su kuriais žaidė. |
| 5 žingsnis | * Valgo tvarkingai, dažniausiai taisyklingai naudojasi stalo įrankiais. Domisi, kuris maistas sveikas ir naudingas. Serviruoja ir tvarko stalą, vadovaujamas suaugusiojo. * Savarankiškai apsirengia ir nusirengia, apsiauna ir nusiauna batus. * Priminus plaunasi rankas, prausiasi, nusišluosto rankas ir veidą * Priminus stengiasi sėdėti, stovėti, vaikščioti taisyklingai. * Priminus tvarkosi žaislus ir veiklos vietą. * Stengiasi saugoti save ir kitus. |
| 6 žingsnis | * Valgo tvarkingai. Pasako, jog maistas reikalingas, kad augtume, būtume sveiki. Įvardija vieną kitą maisto produktą, kurį valgyti sveika, vieną kitą - kurio vartojimą reikėtų riboti. Savarankiškai serviruoja ir tvarko stalą. * Savarankiškai apsirengia ir nusirengia, apsiauna ir nusiauna batus. Suaugusiųjų padedamas pasirenka drabužius ir avalynę pagal orus. * Priminus ar savarankiškai plaunasi rankas, prausiasi, nusišluosto rankas ir veidą * Priminus stengiasi vaikščioti, stovėti, sėdėti taisyklingai. * Dažniausiai savarankiškai tvarkosi žaislus ir veiklos vietą. * Savarankiškai ar priminus laikosi susitartų saugaus elgesio taisyklių. Stebint suaugusiajam saugiai naudojasi veiklai skirtais aštriais įrankiais. |
| Vertybinė nuostata | | Noriai įvaldo sveikam kasdieniniam gyvenimui reikalingus įgūdžius. |
| Esminis gebėjimas | | Tvarkingai valgo, savarankiškai atlieka savitvarkos veiksmus: apsirengia ir nusirengia, naudojasi tualetu. Prižiūri savo išorę: prausiasi, šukuojasi. Saugo savo sveikatą ir saugiai elgiasi aplinkoje. |
|  | 7 žingsnis | * Valgo tvarkingai, jaučia, kada alkanas, kada pasisotino, geria pakankamai vandens. Stengiasi valgyti įvairų maistą. Įvardija kelis maisto produktus, kuriuos valgyti sveika, ir kelis, kuriuos reikėtų riboti. Savarankiškai serviruoja ir tvarko stalą. * Savarankiškai, tvarkingai apsirengia ir nusirengia, apsiauna ir nusiauna. Suaugusiųjų padedamas arba savarankiškai pasirenka drabužius ir avalynę pagal orus. * Dažniausiai savarankiškai ar priminus plaunasi rankas, prausiasi, šukuojasi. * Kad būtų sveikas, stengiasi vaikščioti, stovėti, sėdėti taisyklingai. * Savarankiškai tvarkosi žaislus ir veiklos vietą. * Savarankiškai laikosi susitartų saugaus elgesio taisyklių. Žino, kaip saugiai elgtis gatvėje, kelyje. |

|  |
| --- |
| 2. FIZINIS AKTYVUMAS |



Judėjimas yra vienas iš svarbiausių prigimtinių vaiko poreikių, todėl būtina skatinti tiek spontanišką, tiek pedagogo tikslingai inicijuojamą vaiko fizinį aktyvumą. Fizinis aktyvumas užtikrina s**tambiosios motorikos įgūdžių,** tokių kaip ėjimas, bėgimas, šokinėjimas, strikinėjimas, pusiausvyros išlaikymas judant, laipiojimas aukštyn ir žemyn, važinėjimas triratuku, dviratuku, ugdymąsi. Fizinis aktyvumas skatina **fizinių vaiko savybių**, tokių kaip lankstumas, vikrumas, ištvermė, greitumas, judesių koordinacija, pusiausvyra, ugdymąsi. Aktyvi vaikų veikla skatina s**mulkiosios motorikos įgūdžių,** tokių kaip pirštų, delno, riešo, koordinuotų akių ir rankos judesių, gebėjimo naudoti piešimo, rašymo priemones, kirpti žirklėmis, ugdymąsi.

Fizinio aktyvumo srityje vaikui ugdantis tobulėja:

* stambiosios motorikos įgūdžiai ir fizinės vaiko savybės,
* smulkiosios motorikos įgūdžiai, rankų - akių koordinacija.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Sėdi, šliaužia, ropoja pirmyn ir atgal, įkalnėn ir nuokalnėn, laiptais aukštyn, ko nors įsitvėręs atsistoja, stovi laikydamasis ar savarankiškai, žingsniuoja laikydamasis, vedamas arba savarankiškai, išlaiko pusiausvyrą. * Tikslingai siekia daikto, rankos judėjimą seka akimis, pačiumpa ir laiko daiktą saujoje, paglosto žaislą jo nečiupdamas, kiša jį į burną, purto, mojuoja, stuksena, gniaužo, dviem pirštais *–* nykščiu ir smiliumi – suima smulkų daiktą, perima daiktus iš vienos rankos į kitą. |
| 2 žingsnis | * Savarankiškai atsistoja, stovi, atsitupia, pasilenkia, eina į priekį, šoną ir atgal, eina stumdamas ar tempdamas daiktą, bėga tiesiom kojom, atsisėdęs ant riedančio žaislo stumiasi kojomis, pralenda per kliūtis keturpėsčia, padedamas lipa laiptais aukštyn pristatomuoju žingsniu, spiria kamuolį išlaikydamas pusiausvyrą. * Pasuka riešą, apverčia plaštaką delnu žemyn, pasuka delnu aukštyn, mosteli plaštaka, paima daiktą iš viršaus apimdamas jį pirštais, išmeta daiktus iš rankos atleisdamas pirštus, ploja rankomis. Ridena, meta, gaudo kamuolį. |
| 3 žingsnis | * Pastovi ant vienos kojos (3-4 sekundes). Tikslingai, skirtingu ritmu eina ten, kur nori,vaikščiodamas apeina arba peržengia kliūtis, eina plačia (25 – 30 cm.) linija. Bėga keisdamas kryptį, greitį. Lipa ir nulipa laiptais pakaitiniu žingsniu laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją, spiria kamuolį. * Geriau derina akies-rankos, abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto, gaudo kamuolį, įkerpa popieriaus kraštą. |
| **4 – 6 metai** | 4 žingsnis | * Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis. Eina ant pirštų galų, eina siaura (5 cm) linija, gimnastikos suoleliu, lipa laiptais aukštyn – žemyn nesilaikant už turėklų, šokinėja abiem ir ant vienos kojos, nušoka nuo paaukštinimo. Mina ir vairuoja triratuką. * Pieštuką laiko tarp nykščio ir kitų pirštų, tiksliau atlieka judesius plaštaka ir pirštais (ima, atgnybia, suspaudžia dviem pirštais, kočioja tarp delnų) bei ranka (mojuoja, plasnoja). Ištiestomis rankomis pagauna didelį kamuolį. Judesius tiksliau atlieka kaire arba dešine ranka, koja. |
| 5 žingsnis | * Eina pristatant pėdą prie pėdos, pakaitiniu ir pristatomuoju žingsniu, aukštai keliant kelius, atliekant judesius rankomis, judant vingiais. Greitas, vikrus, bėgioja vingiais, greitėdamas ir lėtėdamas, išsisukinėdamas, bėga ant pirštų galų. Šokinėja abiem kojom vietoje ir judant pirmyn, ant vienos kojos, šokinėja per virvutę, peršoka žemas kliūtis, pašoka siekdamas daikto. Laipioja lauko įrengimais. Spiria kamuolį iš įvairių padėčių, į taikinį. * Pieštuką ir žirkles laiko beveik taisyklingai. Tiksliai atlieka sudėtingesnius judesius pirštais ir ranka (veria ant virvelės smulkius daiktus, užsega ir atsega sagas). Meta kamuolį iš įvairių padėčių, į taikinį, tiksliau gaudo, mušinėja. Įsisupa ir supasi sūpynėmis. |
| 6 žingsnis | * Eina ratu, poroje, prasilenkiant, gyvatėle, atbulomis, šonu. Ištvermingas, bėga ilgesnius atstumus. Bėga pristatomu ar pakaitiniu žingsniu, aukštai keldamas kelius, bėga suoleliu, įkalnėn, nuokalnėn. Šokinėja ant vienos kojos judant pirmyn, šoka į tolį, į aukštį. Važiuoja dviračiu. * Rankos ir pirštų judesius atlieka vikriau, greičiau, tiksliau, kruopščiau.Tiksliau valdo pieštuką bei žirkles ką nors piešdamas, kirpdamas. Su kamuoliu atlieka sporto žaidimų elementus, žaidžia komandomis, derindami veiksmus. |
| Vertybinė nuostata | | Noriai, džiaugsmingai juda, mėgsta judrią veiklą ir žaidimus. |
| Esminis gebėjimas | | Eina, bėga, šliaužia, ropoja, lipa, šokinėjakoordinuotai, išlaikydamas pusiausvyrą, spontaniškai ir tikslingai, atlieka veiksmus, kuriems būtina akių-rankos koordinacija bei išlavėjusi smulkioji motorika. |
|  | 7 žingsnis | * Eina keisdamas greitį, staigiai sustoja, greitai pajuda iš vietos. Išlaiko saugų atstumą eidamas, bėgdamas šalia draugo, būryje. Bėga derindamas du ar daugiau judesių (bėga ir varosi, spiria kamuolį, bėga ir mojuoja rankomis, kaspinais). Šokinėja derindami du skirtingus (rankų ir/ar kojų) judesius (šoka per virvutę, žaidžia „klases“ ). * Pieštuką ir žirkles laiko taisyklingai, kerpa gana tiksliai, sulenkia popieriaus lapą per pusę, į keturias dalis. Tiksliai kopijuoja formas, raides. Mėta ir kartais pataiko kamuolį į krepšį, vartus, taikinį. |

|  |
| --- |
| 3. EMOCIJŲ SUVOKIMAS IR RAIŠKA |

Įvairias emocijas - džiaugsmą, pyktį, liūdesį, pavydą, gėdą, kaltę, meilę vaikai jaučia nuo kūdikystės. **Emocinėms būsenoms** būdingas **sužadinimas**, kurį vaikai jaučia fiziškai - kaip energijos antplūdį arba energiją slopinantį sunkumą, dažną ar ramų širdies plakimą ir kt. Šioms būsenoms būdinga **išorinė raiška**, t.y. išoriniai emocijų ženklai (šypsena, suraukti antakiai, sugniaužti kumščiai ir kt.) ir veiksmai, poelgiai, t.y. kitam pasakyti žodžiai, santūrūs ar agresyvūs veiksmai ir kt. Emocinėms būsenoms taip pat būdingas **sąmoningas** jų **išgyvenimas** - bandymas susivokti, ką ir dėl ko jauti, kokios emocijos ar jausmai užvaldė, gebėjimas tai išreikšti žodžiais, pasakyti kitam.

Emocijų suvokimo ir savikontrolės srityje vaikui ugdantis tobulėja:

* susivokimas savo jausmuose ir jų pavadinimas,
* kitų jausmų atpažinimas ir tinkamas reagavimas į juos,
* savo bei kitų nuotaikų ir jausmų apmąstymas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Mimika, kūno judesiais ir garsais išreiškia džiaugsmą, liūdesį, baimę, pyktį. Patiria išsiskyrimo su tėvais nerimą ir džiaugsmą jiems sugrįžus. Išreiškia nerimą, pamatęs nepažįstamą žmogų. * Atspindi kitų vaikų emocijų išraišką (kartu juokiasi, jei juokiasi kitas, nusimena, jei kitas verkia). |
| 2 žingsnis | * Džiaugsmą, liūdesį, baimę, pyktį reiškia skirtingu intensyvumu (nuo silpno nepatenkinto niurzgėjimo iki garsaus rėkimo). Emocijos pastovesnės, tačiau dar būdinga greita nuotaikų kaita. * Atpažįsta kito vaiko ar suaugusiojo džiaugsmo, liūdesio, pykčio emocijų išraiškas. |
| 3 žingsnis | * Pradeda atpažinti, ką pats jaučia, turi savus emocijų raiškos būdus. Pradeda naudoti emocijų raiškos žodelius ir emocijų pavadinimus. * Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja (pasitraukia šalin, jei kitas piktas; glosto, jei kitas nuliūdęs). |
| **4 – 6 metai** | 4 žingsnis | * Pradeda suprasti, kad skirtingose situacijose (per gimimo dieną, susipykus su draugu) jaučia skirtingas emocijas, kad jas išreiškia mimika, balsu, veiksmais, poza. Pavadina pagrindines emocijas. * Atpažįsta kitų emocijas pagal veido išraišką, elgesį, veiksmus. Geriau supranta kitų emocijas ir jausmus, dažnai tinkamai į juos reaguoja (pvz., stengiasi paguosti, padėti). * Pradeda suprasti, kad jo ir kitų emocijos gali skirtis (jam linksma, o kitam tuo pat metu liūdna). |
| 5 žingsnis | * Atpažįsta bei pavadina savo jausmus ir įvardina situacijas, kuriose jie kilo. * Vis geriau supranta ne tik kitų jausmus, bet ir situacijas, kuriose jie kyla (pakviečia žaisti nuliūdusį vaiką, kurio į žaidimą nepriėmė kiti). * Pradeda kalbėtis apie jausmus su kitais – pasako ar paklausia, kodėl pyksta, kodėl verkia. |
| 6 žingsnis | * Apibūdina savo jausmus, pakomentuoja juos sukėlusias situacijas bei priežastis. * Beveik neklysdamas iš veido mimikos, balso, kūno pozos nustato, kaip jaučiasi kitas, pastebi nuskriaustą, nusiminusį ir dažniausiai geranoriškai stengiasi jam padėti. * Pradeda kalbėtis apie tai, kas gali padėti pasijusti geriau, jei esi nusiminęs, piktas. |
| Vertybinė nuostata | | Domisi savo ir kitų emocijomis bei jausmais. |
| Esminis gebėjimas | | Atpažįsta bei įvardina savo ir kitų emocijas ar jausmus, jų priežastis, įprastose situacijose emocijas ir jausmus išreiškia tinkamais, kitiems priimtinais būdais, žodžiais ir elgesiu atliepia kito jausmus (užjaučia, padeda). |
|  | 7 žingsnis | * Domisi savo ir kitų emocijomis, jausmais bei jų raiška. * Atpažįsta ir įvardina ne tik savo jausmus, bet ir nuotaikas bei jų priežastis. * Atpažįsta kitų emocijas ar jausmus, bando į juos atsiliepti (paguosti, užjausti), keisti savo elgesį (susilaikyti, neskaudinti, atsižvelgti į kito norus). |

|  |
| --- |
| 4. SAVIREGULIACIJA IR SAVIKONTROLĖ |

Vaikystėje savikontrolei aktualūs du procesai: asmeninė vidinė kontrolė ir išorinė kontrolė. **Asmeninės vidinės kontrolės jausmas** - tai jausmas, kad mes patys kontroliuojame savo gyvenimo aplinkybes. **Išorinės kontrolės jausmas** – manymas, kad mūsų gyvenimą valdo tik sėkmingai ar nesėkmingai susiklosčiusi aplinkybių visuma ar kitų veiksmai. Ikimokyklinio amžiaus vaikai iš pradžių natūraliai priklauso nuo suaugusiųjų kontrolės, t.y. išorinės kontrolės, tačiau ugdydamiesi vis labiau suvokia, kad patys gali kontroliuoti daugelį savo gyvenimo situacijų.

Emocijų suvokimo ir savikontrolės srityje vaikui ugdantis tobulėja:

* gebėjimas nusiraminti, atsipalaiduoti,
* savo jausmų raiška tinkamais būdais, jausmų raiškos kontrolė,
* gebėjimas laikytis susitarimų, taisyklių.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Gerai jaučiasi įprastoje aplinkoje. Nusiramina kalbinamas, nešiojamas, supamas. * Tapatinasi su suaugusiojo, prie kurio yra prisirišęs, emocijomis. |
| 2 žingsnis | * Išsigandęs, užsigavęs, išalkęs nusiramina suaugusiojo kalbinamas, glaudžiamas, maitinamas. Pats ieško nusiraminimo: apsikabina minkštą žaislą arba čiulpia čiulptuką, šaukia suaugusįjį, ropščiasi ant kelių. * Pradeda valdyti savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. |
| 3 žingsnis | * Yra ramus ir rodo pasitenkinimą kasdienine tvarka bei ritualais. Jeigu kas nepatinka, nueina šalin, atsisako bendros veiklos. Išbando įvairius konfliktų sprendimo ar savo interesų gynimo būdus (rėkia, neduoda žaislo, pasako suaugusiajam ir kt.). * Geriau valdo savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. Žaisdamas kalba su savimi, nes kalba padeda sutelkti dėmesį, kontroliuoti savo elgesį. * Bando laikytis suaugusiojo prašymų ir draudimų. |
| **4 – 6 metai** | 4 žingsnis | * Nusiramina, kalbėdamas apie tai, kas jį įskaudino, ir girdėdamas suaugusiojo komentarus. * Pradeda valdyti savo emocijų raiškos intensyvumą priklausomai nuo situacijos (pvz., ramioj aplinkoj džiaugsmą reiškia santūriau). * Nuolat primenant ir sekdamas suaugusiojo bei kitų vaikų pavyzdžiu laikosi grupėje numatytos tvarkos, susitarimų ir taisyklių. Žaisdamas stengiasi laikytis žaidimo taisyklių. Paklaustas ramioj situacijoj pasako savo ar kito netinkamo elgesio galimas pasekmes. |
| 5 žingsnis | * Nusiramina, atsipalaiduoja, klausydamasis ramios muzikos, pabuvęs vienas, kalbėdamasis su kitais. * Vis dažniau jausmus išreiškia mimika ir žodžiais, o ne veiksmais. Ramioj situacijoj sugalvoja kelis konflikto sprendimo būdus, numato jų taikymo pasekmes. * Retkarčiais primenant laikosi grupėje numatytos tvarkos, susitarimų ir taisyklių. Pats primena kitiems tinkamo elgesio taisykles ir bando jų laikytis be suaugusiųjų kontrolės. |
| 6 žingsnis | * Pats taiko įvairesnius nusiraminimo, atsipalaidavimo būdus (pastovi prie akvariumo su žuvytėmis, paklauso pasakos, naudodamasis ausinėmis ir kt.). * Bando susilaikyti nuo netinkamo elgesio jį provokuojančiose situacijose, ieško taikių išeičių, kad neskaudintų kitų. Stengiasi suvaldyti savo pyktį, įniršį. * Supranta susitarimų, taisyklių prasmę bei naudingumą ir dažniausiai savarankiškai jų laikosi. Lengvai priima dienos ritmo pasikeitimus. |
| Vertybinė nuostata | | Nusiteikęs valdyti emocijų raišką ir elgesį. |
| Esminis gebėjimas | | Laikosi susitarimų, elgiasi mandagiai, taikiai, bendraudamas su kitais bando kontroliuoti savo žodžius ir veiksmus (suvaldo pyktį, neskaudina kito), įsiaudrinęs geba nusiraminti. |
|  | 7 žingsnis | * Susijaudinęs, išsigandęs, pasimetęs bando nusiraminti ir ieškoti pagalbos. * Taiko kelis skirtingus kitiems priimtinus emocijų ir jausmų išreiškimo būdus. Numato, kaip jaustųsi pats ar kitas įvairiose situacijose. * Supranta, kad skirtingose vietose (darželyje, mokykloje ir kt.) yra kitokia tvarka, kitos taisyklės, nusiteikęs jas suprasti ir jų laikytis. |

|  |
| --- |
| 5. SAVIVOKA IR SAVIGARBA |

Vaiko savivoka ir savigarba yra svarbiausias jo asmenybinės raidos komponentas. Jį sudaro keletas pagrindinių aspektų - savivoka, savivaizdis, savigarba. **Savivoka** - tai savo buvimo (aš esu, buvau, būsiu), atskirumo nuo kitų, unikalumo, asmeninio, lytinio, tautinio tapatumo jausmas. **Savivaizdis** - tai savo kūno, fizinės išvaizdos, jausmų, minčių, norų, ketinimų, savybių, gebėjimų, veiklos, ryšių su šeimos, grupės, bendruomenės nariais supratimas ir gebėjimas apie juos kalbėti. **Savigarba** - tai santykis su savimi, pasitikėjimas savimi ir savo gebėjimais, didžiavimasis savimi ir tikėjimas, kad kiti tave vertina palankiai.

Ugdantis savivoką ir savigarbą stiprėja:

* vaiko asmeninio tapatumo jausmas;
* bendrumo su šeima, grupe jausmas, tautinio tapatumo jausmas;
* savęs vertinimas.

|  |  |  |  |
| --- | --- | --- | --- |
|  | | **Žingsniai** | **Pasiekimai** |
| **0 – 3 metai** | | 1 žingsnis | * Reaguoja į pasakytą savo vardą. Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Apžiūrinėja, liečia kitą vaiką, tyrinėja jo kūną. * Jaučiasi svarbus kitiems – šypsosi, krykštauja kai aplinkiniai maloniai bendrauja su juo. |
| 2 žingsnis | * Turi savo kūno išorės vaizdinius – atpažįsta save neseniai darytose nuotraukose, savo atvaizdą veidrodyje, pavadina kelias kūno dalis. * Supranta, ką ir kaip gali padaryti pats, išreiškia savo norus, pyksta, kai suaugęs draudžia tai daryti. * Džiaugiasi didėjančiomis savo galimybėmis judėti, atlikti veiksmus, kalbėti, tikisi juo besirūpinančio suaugusiojo pritarimo, palaikymo, pagyrimo. |
| 3 žingsnis | * Kalba pirmuoju asmeniu „aš noriu“, „mano“. Savo „aš“ sieja su savo veikla ir daiktų turėjimu – pasako, ką daro, ką turi. * Pasako, kas jis yra – berniukas ar mergaitė, atskiria berniukus nuo mergaičių, pavadina 5-6 kūno dalis. * Didžiuojasi tuo, ką turi ir ką gali daryti, tikisi, kad juo besirūpinantys suaugusieji ir kiti vaikai jį mėgsta ir priima. |
| **4 – 6 metai** | | 4 žingsnis | * Supranta, kad turi nuo kitų atskirą savo norų, ketinimų, jausmų pasaulį. Pasako, kaip jaučiasi, ko nori jis, ir kaip jaučiasi, ko nori kitas. * Supranta, kad suaugęs negalėjo matyti to, ką jis matė, ką darė arba kas atsitiko, jeigu nebuvo kartu (tėvams pasakoja, ką veikė darželyje ir kt.). * Mano, kad jis yra geras, todėl kiti jį mėgsta, palankiai vertina. |
| 5 žingsnis | * Supranta, kad jis buvo, yra ir visada bus tas pats asmuo: atpažįsta save kūdikystės nuotraukose, teisingai pasako, kad suaugęs bus vyras/moteris (tėvelis/mamytė). * Jaučiasi esąs šeimos, vaikų grupės narys. Apibūdina savo išvaizdą, kalba apie šeimą, draugus. * Savęs vertinimas nepastovus, priklauso nuo tuo metu išsakyto suaugusiojo vertinimo , siekia kitų dėmesio, palankių vertinimų. |
| 6 žingsnis | * Vis geriau suvokia savo norus, jausmus, savybes, gebėjimus, šeimą, bendruomenę, Tėvynę. Ima suvokti save, kaip galintį daryti įtaką kitam (pralinksminti, padėti ir kt.) ir atsakingai pasirinkti (ką veikti, kaip elgtis ir kt.). Juokiasi iš savo klaidų ar mažų nelaimių, jeigu jos nesukėlė rimtų pasekmių. * Save apibūdina, nusakydamas fizines ir elgesio savybes, priklausymą šeimai, grupei, gali pasakyti savo tautybę. * Save ir savo gebėjimus vertina teigiamai. Stebi ir atpažįsta kitų palankumo ir nepalankumo jam ženklus (pasakytus žodžius, kvietimą žaisti kartu ir kt.). |
| Vertybinė nuostata | | | Save vertina teigiamai. |
| Esminis gebėjimas | | | Supranta savo asmens tapatumą (aš esu, buvau, būsiu), pasako, kad yra berniukas/mergaitė, priskiria save savo šeimai, grupei, bendruomenei, pasitiki savimi ir savo gebėjimais, palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais. |
|  | 7 žingsnis | | * Pasitiki savimi ir savo gebėjimais. * Supranta savo augimą, pasako, kaip atrodo, kuo domisi, ką veikia. * Jaučiasi esąs savo šeimos, grupės narys, priskiria save giminei (močiutės, seneliai, tetos, pusbroliai, pusseserės), gimtinei. * Ima suprasti, ką jis pats gali padaryti, pakeisti, o kas nuo jo norų ir pastangų nepriklauso. * Mokosi saugoti savo privatumą, siekia kitų palankumo, yra tolerantiškas kitokiam (kalbančiam kita kalba, kitokios išvaizdos vaikui ir kt.). |

|  |
| --- |
| 6. SANTYKIAI SU SUAUGUSIAISIAIS |



Vaiko santykiai su suaugusiaisiais **apima šiltus artimus emocinius ryšius.**Vaikas **prisiriša prie jam artimų suaugusiųjų**, su jais jaučiasi saugus, juos gerbia, myli, tikisi pagalbos sudėtingose situacijose. Vėliau vaikas kuria **partnerystės santykius su suaugusiuoju.** Vaikas mokosi suprasti suaugusįjį, o tuo pačiu mokosi ir atsiskirti nuo jo, turėti savą pasaulį.

Santykių su suaugusiaisiais srityje vaikui ugdantis tobulėja:

* gebėjimas atsiskirti nuo tėvų ir pasitikėti auklėtojais, abipusė pagarba,
* gebėjimas mokytis palaikyti partneriškus santykius su auklėtojais,
* žinojimas kaip saugiai elgtis su nepažįstamais suaugusiaisiais.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Verkia atsiskirdamas nuo tėvų, tačiau padedamas pedagogo pamažu nurimsta ir įsitraukia į veiklą. * Atpažįsta juo besirūpinantį suaugusįjį, džiaugiasi jį pamatęs, atsako jo kalbinamas, žaidinamas, siekia būti greta. |
| 2 žingsnis | * Sunkiai atsiskiria nuo mamos, tėčio ar globėjo. * Akivaizdžiai parodo prieraišumą prie juo besirūpinančio suaugusiojo. Mėgsta žaisti kartu su juo besirūpinančiu suaugusiuoju, stebi ir mėgdžioja jo žodžius, veiksmus. Prieš ką nors darydamas pažiūri į suaugusiojo veidą, laukdamas pritarimo ar nepritarimo ženklų, atpažįsta suaugusiojo emocijas, jausmus. Dažniausiai vykdo jam suprantamus suaugusiojo prašymus, kreipiasi į jį pagalbos. * Bijo nepažįstamų žmonių, nežinomos aplinkos, neįprastų žaislų. |
| 3 žingsnis | * Lengviau nei antraisiais metais atsiskiria nuo tėvų. * Drąsiai veikia, rizikuoja, išbando ką nors nauja, kai šalia yra juo besirūpinantis suaugusysis. Mėgdžioja, tačiau žaidime savaip pertvarko juo besirūpinančių suaugusiųjų veiksmus, žodžius, intonacijas. Nori veikti savarankiškai ir tikisi suaugusiojo palaikymo, pagyrimo. Ne visada priima suaugusiojo pagalbą, kartais užsispiria. * Ramiai stebi nepažįstamus žmones, kai juo besirūpinantis pedagogas yra šalia jo arba matomas netoliese. |
| **4 – 6 metai** | 4 žingsnis | * Lengvai atsiskiria nuo tėvų ar globėjų. * Grupėje jaučiasi saugus, rodo pasitikėjimą grupės auklėtojais, supranta jų jausmus, bendradarbiauja su jais: guodžiasi, kalbasi, klausia, tariasi. Paklaustas suaugusiajam pasako savo nuomonę. Dažniausiai stengiasi laikytis suaugusiojo nustatytos tvarkos, priima auklėtojų pagalbą, pasiūlymus bei vykdo individualiai pasakytus prašymus. Mėgsta ką nors daryti kartu su suaugusiuoju. * Kalbasi, ką nors veikia su nepažįstamus žmonėmis, kai juo besirūpinantis auklėtojas yra šalia jo arba matomas netoliese. |
| 5 žingsnis | * Rodo, prašo, siūlo, aiškina, nurodinėja, įtraukdamas suaugusįjį į savo žaidimus, bendrą veiklą, pokalbius apie savijautą ir elgesį. Priima su veikla susijusius suaugusiojo pasiūlymus. Tikrina suaugusiojo išsakytas leistino elgesio ribas - atsiklausia, derasi, pasako, kaip pasielgė kitas, ir laukia komentarų. Dažniausiai laikosi suaugusiojo nustatytos tvarkos, prašymų, pasiūlymų, tačiau stipriai supykęs, išsigandęs, susijaudinęs gali priešintis suaugusiajam. * Drąsiai bendrauja su mažiau pažįstamais ar nepažįstamais žmonėmis grupėje, salėje ar įstaigos kieme. |
| 6 žingsnis | * Nusiteikęs geranoriškai, pagarbiai, mandagiai bendrauti su suaugusiaisiais. Susitaria su juo besirūpinančiais suaugusiaisiais dėl dienotvarkės ir elgesio taisyklių, stengiasi laikytis susitarimų, nors kartais su suaugusiuoju bendrauja priešiškai. Kasdieninėse situacijose bando tinkamu būdu išsakyti priešingą nei suaugusiojo nuomonę. * Paprašytas paaiškina, kodėl negalima bendrauti su nepažįstamais žmonėmis, kai šalia nėra juo besirūpinančio suaugusiojo. Žino, į ką galima kreiptis pagalbos pasimetus, nutikus nelaimei. |
| Vertybinė nuostata | | Nusiteikęs geranoriškai bendrauti ir bendradarbiauti su suaugusiaisiais. |
| Esminis gebėjimas | | Pasitiki pedagogais, juos gerbia, ramiai jaučiasi su jais kasdieninėje ir neįprastoje aplinkoje, iš jų mokosi, drąsiai reiškia jiems savo nuomonę, tariasi, derasi; žino, kaip reikia elgtis su nepažįstamais suaugusiaisiais. |
|  | 7 žingsnis | * Geranoriškai ir pagarbiai bendrauja ir bendradarbiauja su suaugusiaisiais. * Pasitiki pedagogais, artimaisiais, juos gerbia, ramiai jaučiasi su jais neįprastoje aplinkoje, iš jų mokosi. * Patys pasiūlo suaugusiesiems įdomią bendrą veiklą, išsako savo nuomonę, siekia susitarimų, prašo pagalbos. * Domisi suaugusiojo jausmais ir savijauta, užjaučia, pagaili, siūlo savo pagalbą. * Žino, kaip reikia elgtis su nepažįstamais suaugusiais. |

|  |
| --- |
| 7. SANTYKIAI SU BENDRAAMŽIAIS |

Ikimokykliniame amžiuje vaikai mokosi užmegzti artimus ryšius su bendraamžiais. **Vaikai simpatizuoja vienas kitam.** Simpatizavimas yra vienpusis ryšys, kuomet vienas vaikas domisi kitu, yra jam palankus. **Vaikai mokosi užmegzti ir palaikyti draugystę su vienu ar keliais vaikais.** Jie mokosi suprasti draugą ir jam atsiskleisti, atrasti bendrus interesus, žaisti bendrus žaidimus bei sėkmingai spręsti kilusius nesutarimus. **Vaikai** **mokosi palaikyti geranoriškus santykius** su visais grupės vaikais.

Santykių su bendraamžiais srityje vaikui ugdantis tobulėja:

* gebėjimas užmegzti geranoriškus santykius su kitais vaikais,
* gebėjimas mokytis bendrauti ir bendradarbiauti, spręsti tarpusavio nesutarimus,
* gebėjimas užmegzti ir palaikyti artimesnius asmeninius santykius su vienu ar keliais vaikais.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Patinka žiūrėti į kitus kūdikius, būti šalia kitų vaikų, juos liesti, mėgdžioti jų veido išraišką, veiksmus. |
| 2 žingsnis | * Mėgsta žaisti greta kitų vaikų, stebėti jų veiklą. Jiems šypsosi, mėgdžioja jų judesius, veiksmus, ką nors pasako. Gali duoti žaislą kitam, jį imti iš kito, tačiau supykęs gali atimti žaislą iš kito, jam suduoti. |
| 3 žingsnis | * Ieško bendraamžių draugijos. Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. * Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Audringai reiškia teises į savo daiktus, žaislus, nori kito vaiko jam patinkančio žaislo. * Gali simpatizuoti kuriam nors vaikui. |
| **4 – 6 metai** | 4 žingsnis | * Kartu su bendraamžiais žaidžia bendrus žaidimus (kviečia žaisti, priima, prašosi priimamas į žaidimą). * Žaisdamas mėgdžioja kitus vaikus, supranta jų norus, stengiasi suprasti kita, nei jis, kalba kalbančio vaiko sumanymus. Tariasi dėl vaidmenų, siužeto, žaislų. Padedamas suaugusiojo, palaukia savo eilės, dalijasi žaislais, priima kompromisinį pasiūlymą. * Gali turėti vieną ar kelis nenuolatinius žaidimų partnerius. Su jais lengvai susipyksta ir susitaiko. |
| 5 žingsnis | * Sėkmingai įsilieja į vaikų grupę ir nuolat kartu žaidžia. * Geranoriškai veikia kartu su kitais, siūlydamas sumanymą ar priimdamas kitų sumanymą, fantazuodamas. Tikslingai atsineša žaislą iš namų bendram žaidimui su žaidimo draugu. Paprašius kitam vaikui, duoda pažaisti savo žaislu arba žaidžia juo paeiliui. Noriai žaidžia su vaikais iš kitos kultūrinės ar socialinės aplinkos, natūraliai priima vaikų skirtumus. Gali padėti kitam vaikui. Pats randa nesutarimo, konflikto sprendimo būdą arba prašo suaugusiojo pagalbos. * Gali turėti draugą arba kelis kurį laiką nesikeičiančius žaidimų partnerius. |
| 6 žingsnis | * Rodo iniciatyvą bendrauti ir bendradarbiauti su kitais vaikais, palaikyti su jais gerus santykius, domisi skirtumais tarp vaikų ir juos toleruoja. * Taikiai diskutuoja su kitais vaikais dėl žaidimų sumanymų ir veiklos. Dalijasi žaislais ir kovoja už kitų teisę žaisti paeiliui. Siekdamas rasti kompromisą, įsitraukia į derybų procesą. Supranta, kad grupė vaikų, norėdama veikti sutartinai, turi susitarti dėl visiems priimtino elgesio. Supranta, koks elgesys yra geras ar blogas, ir kodėl. Suvokia savo veiksmų pasekmes sau ir kitiems. * Turi draugą arba kelis nuolatinius žaidimų partnerius. Palaiko ilgalaikę draugystę mažiausiai su vienu vaiku. |
| Vertybinė nuostata | | Nusiteikęs geranoriškai bendrauti ir bendradarbiauti su bendraamžiais. |
| Esminis gebėjimas | | Supranta, kas yra gerai, kas blogai, draugauja bent su vienu vaiku, palankiai bendrauja su visais (supranta kitų norus, dalinasi žaislais, tariasi, užjaučia, padeda), padedamas supranta savo žodžių ir veiksmų pasekmes sau ir kitiems. |
|  | 7 žingsnis | * Nusiteikęs susipažinti, susidraugauti, geranoriškai bendrauti ir bendradarbiauti su bendraamžiais (naujokais, klasės draugais mokykloje). * Supranta, kas yra gerai, kas blogai, stengiasi elgtis pagal savą gero elgesio supratimą. * Draugauja bent su vienu vaiku, palankiai, mandagiai, tolerantiškai bendrauja ir bendradarbiauja su visais (dalinasi žaislais, tariasi, supranta kitų norus, derina veiksmus). * Supranta savo žodžių ir veiksmų pasekmes sau ir kitiems. * Pastebi ir priima kitų draugiškumo, palankumo ženklus, gerbia kitus vaikus, išklauso jų nuomonę, iš jų mokosi. |

|  |
| --- |
| 1. SAKYTINĖ KALBA |



„Kaip tu, Benai, nematai kur tie smėlynai?” – stebėjosi Urtė.

**Sakytinė kalba** – tai pagrindinė žmonių bendravimo priemonė. Ja išsakomi norai, reikalavimai, prašymai, emocijos, jausmai ir kt.Kalbėdamiesi gauname ir perduodame informaciją, samprotaujame, darome išvadas, žodžiai padeda įsiminti ir saugoti žinias apie pasaulį. Vaiko sakytinė kalba – tai vaiko **klausymas** **ir kalbėjimas**. Klausydamas ir kalbėdamas vaikas pratinasi išgirsti ir suprasti, ką sako kitas, mokosi kalbėti pats.

Sakytinės kalbos srityje vaikui ugdantis tobulėja:

* aplinkinių kalbėjimo klausymasis,
* kalbėjimo atpažinimas ir supratimas,
* natūralus vaiko kalbėjimas su suaugusiaisiais ir vaikais apie savo patirtį ir išgyvenimus,
* vaiko kalbėjimas su suaugusiaisiais ir vaikais apie supančią aplinką, jos objektus, įvykius,
* kalbėjimas laikantis perprastų kalbos taisyklių,
* tautosakos ir grožinės literatūros kūrinėlių deklamavimas, sekimas, pasakojimas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | **Klausymas**   * Įdėmiai klausosi suaugusiojo. Skiria griežtą ir malonų kalbinančio suaugusiojo kalbėjimo toną. * Supranta elementarius kalbinančiojo klausimus ir prašymus.   Atpažįsta artimiausios aplinkos garsus. Džiaugiasi įvairiais garsais ir ritmais.  Supranta savo ir artimųjų vardus, artimiausios aplinkos daiktų ir reiškinių pavadinimus.  Supranta veiksmų pavadinimus, geba veiksmais atsakyti į klausimus.  **Kalbėjimas**   * Komunikavimui vartoja įvairius garsus ir judesius: daug čiauška, kartoja, mėgdžioja jam tariamus garsus ir skiemenis. * Vartoja kelis trumpus žodelius objektų, veiksmų įvardijimui, norų išsakymui, tai palydėdamas judesiu. |
| 2 žingsnis | **Klausymas**   * Klausosi ir reaguoja kalba, mimika, gestais į suaugusiųjų ir vaikų kalbėjimą. * Supranta vaikų ir suaugusiųjų kalbą apie artimiausios aplinkos objektus, reiškinius, santykius, nesudėtingus trumpus tekstukus: žaidinimus, eilėraštukus, pasakas, pasakojimus, su dienotvarke susijusius paaiškinimus, prašymus, paprastus klausimus.   Supranta ir greitai mokosi paprastų naujų žodžių.  Išklauso ir supranta du vienas po kito išsakomus prašymus, kvietimus.  **Kalbėjimas**   * Noriai dalyvauja pokalbiuose. Mėgdžiojimu, žodelių pakartojimais, veiksmais, mimika ir pantomimika dalyvauja paprastuose žodiniuose žaidimuose. * Dviejų trijų žodžių sakiniais kalba apie tai, ką mato ir girdi, kas atsitiko, ko nori. * Kartoja, suaugusiam padedant, girdėtus trumpus kūrinėlius. |
| 3 žingsnis | **Klausymas**   * Klausosi skaitomų ir pasakojamų kūrinėlių, naujų žodžių. * Išklauso, supranta ir reaguoja į kelis vienas paskui kitą sekančius prašymus, pasiūlymus, patarimus.   **Kalbėjimas**   * 3-4 žodžių sakiniais kalba ir klausinėja apie save, savo norus, poreikius, išgyvenimus. Pradeda mėgdžioti suaugusiųjų kalbėseną. Sako „ačiū“, „prašau“. * Kalba ir klausinėja apie tai, ką matė ir girdėjo, apie aplinkos objektus, jų savybes, įvykius, net jei jų dabar ir nemato. Domisi laidomis, animaciniais filmais vaikams, kalba apie juos. Vienu ar keliais žodžiais atsako į elementarius klausimus. * Kalba kelių žodžių sakiniais, žodžius derina pagal giminę, skaičių, linksnį. * Kartu su suaugusiuoju deklamuoja eilėraštukus, užbaigia žinomas pasakas, eilėraštukus. |
| **4 – 6 metai** | 4 žingsnis | **Klausymas**   * Klausosi aplinkinių pokalbių, sekamų, pasakojamų, skaitomų, deklamuojamų kūrinių literatūrine kalba, tarmiškai. * Pradeda išklausyti, suprasti ir reaguoti į tai, ką jam sako, aiškina suaugusysis ar vaikas. Stengiasi suprasti kita kalba kalbančių vaikų norus, pasiūlymus.   **Kalbėjimas**   * Kalba pats sau, kalba kitam, klausinėja, užkalbina, prašo, pašaukia, kartais laikydamasis elementarių kalbinio etiketo normų. Kalba, pasakoja apie tai, ką jaučia ir jautė, veikia ir veikė. Žaidžia garsais ir žodžiais, kuria naujus žodžius. * Kalba, pasakoja apie tai, ką mato ir matė, girdi ir girdėjo, ką sužinojo, suprato, vartodamas elementarius terminus, girdėtus naujus žodžius. * Kalbėdamas vartoja paprastos konstrukcijos gramatiškai taisyklingus sakinius. Taisyklingai taria daugumą gimtosios kalbos žodžių garsų. Padedant atpažįsta žodyje kelis atskirus garsus. * Deklamuoja trumpus eilėraščius, atkartoja trumpas pasakas ar apsakymus, pridėdamas savo žodžių, pasakojimą palydėdamas gestais ir mimika. |
| 5 žingsnis | **Klausymas**   * Klausosi įvairaus turinio tekstų apie aplinką, įvairius įvykius, reiškinius (grožinių, publicistinių, enciklopedinių, informacinių), klausosi gyvai, įrašų. * Supranta sudėtingesnio turinio tekstus. Supranta, kad į jį kreipiamasi ar kalbama ne gimtąja kalba.   **Kalbėjimas**   * Natūraliai kitiems kalba apie tai, ką žino, veikia, ko nori, tikisi, nesupratus paaiškina, pakartoja. Kalbėdamas žiūri į akis. * Kalba, pasakoja apie tai, kas buvo nutikę, įvykę, tai siedami su žmonėmis, tautos gyvenimu, gamtos reiškiniais. Vartoja įvairią techniką, transporto priemones bei prietaisus įvardijančius žodžius. Pasakoja, kalbasi apie matytus animacinius filmus, televizijos laidas, žaistus kompiuterinius žaidimus. Bando susikalbėti su kitakalbiu vaiku, pakartodamas jo kalbos vieną kitą žodį. * Laisvai kalba sudėtiniais sakiniais, žodžius į sakinius jungia laikydamasis perprastų kalbos taisyklių. Vartoja daugumą kalbos dalių (daiktavaržius, veiksmažodžius, būdvardžius, prieveiksmius, prielinksnius ir kt. Išgirsta pirmą ir paskutinį garsą jo paties, tėvų, draugų vardažodžiuose trumpuose žodžiuose. * Seka girdėtas ir savo sukurtas pasakas, kuria įvairias istorijas, eilėraštukus, inscenizuoja. Deklamuoja skaitomų pasakų eiliuotus intarpus. |
| 6 žingsnis | **Klausymas**   * Klausosi draugų ir savo kalbos įrašų, įvairių stilių tekstų, mįslių, erzinimų, pajuokavimų bendrine kalba ir tarme. * Supranta knygelės, pasakojimo, pokalbio turinį, įvykių eigą. Supranta pajuokavimus, dviprasmybes, frazeologizmus, perkeltinę žodžių prasmę. Supranta artimiausioje aplinkoje vartojamus kitos kalbos žodžius.   **Kalbėjimas**   * Kalba natūraliai atliepdamas bendravimo situaciją apie savo patirtį, norus, svajones, problemų sprendimą, svarstymus, vartodamas mandagumo bei vaizdingus žodžius (sinonimus, antonimus ir kt.), technologinius terminus (mikrofonas, pelė, klaviatūra ir kt.). Bando susikalbėti su kitakalbiu vaiku, suaugusiuoju. Garsiai svarsto savo planuojamos veiklos eigą, praneša apie tai draugui, grupelei draugų, visai grupei. Klausinėja apie išgirstą, matytą, sugalvotą, pajaustą. * Pasakoja, kalba apie aplinką, gamtos reiškinius, techniką, įvardydamas įvairias detales, savybes, būsenas, vartodamas naujai išgirstus sudėtingesnės sandaros žodžius. * Kalba taisyklingais sudėtingais sakiniais, vartoja pagrindines kalbos dalis. Išgirsta žodžius, kurie panašiai skamba, bet turi skirtingą reikšmę. Išgirsta pirmą, paskutinį ir žodžio viduryje esančius garsus. Skiria gimtosios kalbos žodžius nuo išgirstų kitos kalbos žodžių. * Komentuoja meno kūrinius, atpasakoja pasakas, padavimus, apsakymus, matytus ir girdėtus per įvairias skaitmenines laikmenas (TV, DVD, CD).   Kuria ir pasakoja įvairius tekstus, mįsles, humoristines istorijas, deklamuoja savo sukurtus kūrinėlius, žaidžia prasmingais ir beprasmiais žodžiais, bando juokauti, kalba „ateivių“ kalbomis, „užsienio“ kalbomis. Keičia balso stiprumą, kalbėjimo tempą intonacijas ir kt. |
| Vertybinė nuostata | | Nusiteikęs išklausyti kitą ir išreikšti save bei savo patirtį kalba. |
| Esminis gebėjimas | | Klausosi ir supranta kitų kalbėjimą, kalba su suaugusiaisiais ir vaikais, natūraliai, laisvai išreikšdamas savo išgyvenimus, patirtį, mintis, intuityviai junta kalbos grožį. |
|  | 7 žingsnis | **Klausymas**   * Nepertraukdamas klausosi draugų ir suaugusiųjų kalbos, pasakojimų, samprotavimų, komentarų, instrukcijų bendraujant, planuojant veiklą, veikiant. Klausosi TV ir radijo laidų vaikams * Klausosi ir supranta perkeltines kalbėjimo prasmes: dviprasmybes, absurdus, humorą, fantazijas, palyginimus, žodžių daugiareikšmiškumą.   Išklauso ir supranta 3-4 dalių verbalinę instrukciją.  Supranta, kad kūrinys turi pradžią, pabaigą, vidurį, kad jame veikia skirtingi veikėjai, kad yra tam tikra veiksmo vieta.  Suvokia pokalbio, pasakojimo, skaitomo kūrinio eigą.  **Kalbėjimas.**   * Kalba, pasakoja apie patirta (nutikimus, susitikimus, įspūdžius, veiklą) įvykių eilės seka. Kalbasi apie tai, ką norėtų patirti, išgirsti, pamatyti, veikti. Paaiškina konflikto, nesutarimo esmę, svarsto, tariasi. Nusako žaidimo, veiklos taisykles. * Pasakoja kelių įvykių istorijas, pasakojimą palydi pantomima.   Kalbasi apie spausdinių iliustracijas, fotoalbumų nuotraukas, skelbimus, simbolius gatvėse, parduotuvėse ir kt.,apibūdina, aiškina.  Pagal taisykles kalbasi telefonu.   * Taisyklingai vartoja įvairias konstatuojamųjų ir klausiamųjų sakinių formas (*kada, kur, kaip ir kt.*). Kuria naujus žodžius pagal perprastas žodžių darybos taisykles. Išgirsta visus garsus žodyje ir pasako juos eilės tvarka. * Girdėtų kūrinių kalbinės raiškos elementus vartoja pokalbiuose, svarstymuose, erzinimuose ir kt. Atpasakodamas kūrinį, vartoja įprastus kūrinio pradžiai ar pabaigai išsireiškimus. Deklamuoja modernius eilėraščius.   Žaidžia kalba: rimais, ritmais, kuria naujus žodžius. |

|  |
| --- |
| 1. RAŠYTINĖ KALBA |

**Rašytinė kalba** – tai vaiko rašymas ir skaitymas. Ji perprantama natūralioje aplinkoje, savarankiškoje paties vaiko veikloje, atsiradus ar sužadinus poreikį ką tai parašyti ir perskaityti. **Rašymas** prasideda pirmomis vaiko braukomomis linijomis, taškeliais, keverzonėmis, atsitiktinai parašytais raidžių elementais, nukopijuotomis raidėmis. **Skaitymas** ikimokyklinio amžiaus vaikui – tai simbolių, brėžinių prasmės suvokimas, pirmųjų trumpų žodžių ir raidžių atpažinimas ir siejimas su garsais. Skaitymo mokymosi sėkmę lemia vaiko įgudimas klausyti ir kalbėti bei jo gyvenimiška patirtis. Kad vaikas mokytųsi skaityti, jis nuolat skatinamas papasakoti apie savo keverzones, piešinėlius, knygų iliustracijas, imituoti skaitymą, pačiam skaitinėti ir pan.

Rašytinės kalbos srityje vaikui ugdantis tobulėja:

* domėjimasis skaitymu, raidėmis, žodžiais bei įvairiais simboliais ir jų atpažinimas,
* domėjimasis rašymu, raidžių bei žodžių rašinėjimas, įvairių simbolių braižymas/piešimas,
* trumpų žodelių skaitymas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | **Skaitymas.**   * Vartinėja, žiūrinėja paveikslėlių knygeles, žiūrinėja paveikslėlius. Palankiai reaguoja į knygelių skaitymą / vartymą kartu su suaugusiais.   **Rašymas.**   * Stebi rašančius, domisi įvairiomis rašymo priemonėmis, brauko jomis įvairias linijas. |
| 2 žingsnis | **Skaitymas.**   * Varto knygeles, žiūrinėja paveikslėlius, piršteliu juos rodo. Pradeda atpažinti jo mėgstamas knygeles, nori, kad jas jam paskaitytų. Kartais knygelę laiko taisyklingai. Reaguoja į skaitomą tekstą. Kreipia dėmesį į aplinkoje esančias raides, žodžius, simbolius.   **Rašymas.**   * Įvairiomis rašymo priemonėmis spontaniškai brauko popieriaus lape. |
| 3 žingsnis | **Skaitymas.**   * Varto knygeles, dėmesį skirdamas ne tik paveikslėliams, bet ir tekstui, prašydamas ,,Paskaityk‘‘. Geba sieti paveikslėlius su juose vaizduojamais konkrečiais daiktais, juos pavadina. Pradeda pažinti aplinkoje esančius simbolius.   **Rašymas.**   * Įvairiomis rašymo priemonėmis keverzoja vertikalias ir horizontalias keverzones. |
| **4 – 6 metai** | 4 žingsnis | **Skaitymas.**   * Domisi skaitymu. Vaizduoja, kad ,,skaito‘‘ knygą, kuri jam buvo skaityta. ,,Skaito‘‘ knygelių paveikslėlius, įvardija įvairių objektų ir veikėjų bruožus, veiksmus. Atkreipia dėmesį į raides, simbolius (grafinius vaizdus) aplinkoje, pradeda jais manipuliuoti įvairioje veikloje.   **Rašymas.**   * Domisi ne tik įvairiomis rašymo priemonėmis bet ir galimybe rašyti kompiuteriu, planšetėje ir kt. Keverzonėse ir piešiniuose pasirodo realių raidžių elementai ir raidės. Raidėmis ir simboliais (grafiniais vaizdais) pradeda jais manipuliuoti įvairioje veikloje. |
| 5 žingsnis | **Skaitymas.**   * Domisi abėcėlės raidėmis. Pastebi žodžius, prasidedančius ta pačia raide. Supranta, kad kai kurios raidės turi savo pavadinimą ir specifinę grafinę raišką. Supranta aplinkoje matomų, kai kurių spausdintų žodžių prasmę. * Sugalvoja pavadinimus paveikslėliams, knygelėms. Įvardija specifinius skaitomo teksto veikėjų bruožus.   **Rašymas.**   * Domisi ir supranta skirtingų spaudinių funkcijas (kalendorius, valgiaraštis, reklama, bukletas ir pan.). * Kopijuoja raides, paprastus žodžius. ,,Iliustruoja‘‘ pasakas, pasakojimus, istorijas, filmukus, iliustracijose parašydamas nukopijuotas raides, žodžius. Kuria ir gamina rankų darbo knygeles su elementariais nukopijuotais sakiniais, žodžiais, raidėmis. Braižo ir aiškina planus, schemas, grafikus. Bando rašyti raides, pradėdami savo vardo raidėmis. Kompiuteriu, planšetėje spausdina savo vardą, trumpus žodelius. |
| 6 žingsnis | **Skaitymas.**   * Domisi knygomis, įvairiais rašytiniais tekstais, supranta nesudėtingą jų siužetą, klausinėja. Pradeda suprasti ryšį tarp knygos teksto, iliustracijų ir asmeninės patirties. Žino keliolika abėcėlės raidžių. Supranta, kad garsas siejasi su raide, o raidės sudaro žodį. Pradeda skirti žodžius sudarančius garsus, skiemenis. Pažįsta parašytą žodį kaip atskirų raidžių junginį. * Gali perskaityti užrašus, kuriuos mato gatvėse, pavyzdžiui, parduotuvių, kirpyklų, kavinių pavadinimus.   **Rašymas.**   * Spausdintomis raidėmis rašo savo vardą, kopijuoja aplinkoje matomus žodžius. Piešiniuose užrašo atskirų objektų pavadinimus. Įvairiais simboliais bando perteikti informaciją. Kompiuteriu, planšetėje rašo raides, žodžius. Supranta rašymo tikslus. |
| Vertybinė nuostata | | Domisi rašytiniais ženklais, simboliais, skaitomu tekstu. |
| Esminis gebėjimas | | Atpažįsta ir rašinėja raides, žodžius bei kitokius simbolius, pradeda skaitinėti. |
|  | 7 žingsnis | **Skaitymas.**   * Gerbia ir tausoja knygas, kitus spaudinius (kalendorius, žurnalus ir kt.). Supranta knygos ar kito informacijos šaltinio dalių pavadinimus, jų funkcijas (viršelis, titulinis lapas, autorius, pavadinimas ir kt.). Atpažįsta ir pavadina keletą įvairiu šriftu parašytų raidžių (didžiųjų ir mažųjų, spausdintų ir rašytinių). Atpažįsta ir pavadina kelis skiriamuosius ženklus (klaustuką, šauktuką, tašką). * Imituodamas skaitymą, pagal knygos iliustracijas kuria pasakojimą, panašų į girdėtą skaitant. Imituodamas skaitymą, kuria savo pasakojimą, susijusį su patirtimi, fantazuoja. Teisingai įvardija puslapį, sakinį, žodį, raidę. Bando perskaityti trumpus, jam reikšmingus žodžius (savo vardą, artimųjų vardus, adresą ir kt.).   **Rašymas.**   * Piešiniu, rašinėjimais, raidėmis atvaizduoja savo patirtį, išgyvenimus, norus. Piešiniuose, po darbeliais, įvairiuose laiškeliuose, pranešimuose ar kvietimuose rašo atskiras raides, savo vardą, elementarius žodelius. Rašo nepaisydamas žodžių darybos ir jų dėstymo eilutėje ar puslapyje taisyklių. |

|  |
| --- |
| 1. APLINKOS PAŽINIMAS |

Aplinkos pažinimas glaudžiai siejasi su tyrinėjimo ir mokymosi gebėjimais. Noras sužinoti, išmokti, suprasti, kas vyksta aplinkui yra aplinkos pažinimo pamatas. Nereiktų galvoti, kad aplinkos pažinimas - tai pavadinimų, faktų ir kitos informacijos įsiminimas. Tokios žinios bus bevertės, jeigu vaikas neišmoks mąstyti, pritaikyti to, ką sužinojo apie aplinką, pasirinkti. Gilus aplinkos pažinimas susideda iš:

* domėjimosi socialine, kultūrine, gamtine aplinka, noro ją tyrinėti ir pažinti; pagarbos gamtai ir gyvybei, žmonių sukurtai aplinkai, tolerancijos įvairių kultūrų, lyties, socialinių ir amžiaus grupių žmonėms;
* gebėjimo mąstyti, samprotauti, remiantis informacija, spręsti problemas, nusakyti pasaulį kalba, vaizdais, simboliais ir kitomis priemonėmis;
* žinių apie aplinką, jos raidą, aplinkos pažinimo būdų, savo šeimos, savęs, kaip bendruomenės nario, suvokimo, savo teisių bei pareigų žinojimo;
* aplinkos pažinimo būdų žinojimo bei supratimo, gebėjimo pritaikyti žinias.
* Aplinkos pažinimo srityje vaikui ugdantis tobulėja:
* socialinės aplinkos pažinimas;
* gamtinės aplinkos pažinimas;
* pagarba gyvybei ir aplinkai.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Domisi aplinka, sutelkia dėmesį į arti esančius veidus, daiktus. * Reaguoja į skirtingus vaizdus, paviršius, kvapus, garsus, skonius. * Atpažįsta artimus žmones, žaislus, daiktus. |
| 2 žingsnis | * Stebi ir atpažįsta artimiausią savo aplinką, orientuojasi joje. * Pažįsta ir pavadina kai kuriuos gyvūnus, žmones, daiktus, jų atvaizdus. * Žino kai kurių daiktų paskirtį ir jais naudojasi (šukos, šaukštas, nosinaitė). |
| 3 žingsnis | * Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų, domisi jais. * Skiria atskirus gamtos reiškinius. * Orientuojasi savo grupės, darželio, namų aplinkoje. * Pasako savo ir savo šeimos narių vardus. * Dalyvauja prižiūrint augalus ar gyvūnus. |
| **4 – 6 metai** | 4 žingsnis | * Pažįsta gyvenamosios vietovės objektus (namai, automobiliai, keliai, parduotuvės ir pan.). * Pasako miesto, gatvės, kurioje gyvena pavadinimus, savo vardą ir pavardę. * Pastebi pasikeitimus savo aplinkoje. * Pastebi ir nusako aiškiausiai pastebimus gyvūnų ir augalų požymius. * Atpažįsta gamtoje ar paveiksluose dažniausiai sutinkamus gyvūnus, medžius, gėles, daržoves, grybus, pasako jų pavadinimus. * Pasako metų laikų pavadinimus ir būdingus jiems požymius, skiria daugiau gamtos reiškinių ( rūkas, pūga, šlapdriba). |
| 5 žingsnis | * Pasakoja apie savo šeimą, jos buitį, tradicijas. * Moka papasakoti apie savo gimtąjį miestą ar gyvenvietę. Pasako savo gatvės pavadinimą. Įvardija kelius žinomus gimtojo miesto objektus. * Gali savarankiškai nueiti į darželio salę, metodinį kabinetą, medicinos kabinetą ir pan. * Atranda buities prietaisų, skaitmeninių technologijų panaudojimo galimybes, noriai mokosi jais naudotis. * Atpažįsta ir įvardija ne tik naminius, bet ir kai kuriuos laukinius gyvūnus. Samprotauja apie naminių ir laukinių gyvūnų gyvenimo skirtumus. * Skiria daržoves, vaisius, uogas nusako panaudojimo maistui būdus. * Domisi dangaus kūnais, gamtos reiškiniais, kurių negali pamatyti (pvz., ugnikalnių išsiveržimas, žemės drebėjimas, smėlio audra). |
| 6 žingsnis | * Pasako tėvų profesijas, įvardija savo giminaičius, žino savo namų adresą. * Pasako savo šalies ir sostinės pavadinimą. * Skiria ir pavadina suaugusiųjų profesijas, darbus ir buitį palengvinančią techniką (prietaisai, transportas, įrengimai). Samprotauja apie tai, kad gaminant daiktus žmonės įdeda daug darbo, kokių savybių žmogui reikia darbe, kokios yra profesijos. * Domisi, kokie daiktai buvo naudojami seniau, kaip jie pasikeitė. * Papasakoja apie tradicines šventes. * Pastebi aiškiai matomus skirtumus ir panašumus tarp gyvūnų ir tarp augalų. Samprotauja apie tai, kur gyvena, kuo minta naminiai ir laukiniai gyvūnai. * Moka prižiūrėti kambarinius augalus, daržoves, stebėti jų augimą. * Papasakoja apie naminių gyvūnų naudą žmogui ir augalų panaudojimą maistui. * Pradeda suprasti Žemės, Saulės, Mėnulio ir kitų dangaus kūnų ryšius. * Pradeda jausti prieraišumą prie artimiausios gamtinės aplinkos, dalyvauja ją prižiūrint ir puošiant, suvokia savo vietą joje, pažįsta ir įvardija gyvenamosios vietovės objektus (upę, kalvą mišką ir pan.), gyvūnus ir augalus. * Rodo pagarbą gyvajai ir negyvajai aplinkai ir besiformuojančią atsakomybę už jos išsaugojimą.   Mokosi rūšiuoti atliekas. |
| Vertybinė nuostata | | Nori pažinti bei suprasti save ir aplinkinį pasaulį, džiaugiasi sužinojęs ką nors nauja. |
| Esminis gebėjimas | | Įvardija ir bando paaiškinti socialinius bei gamtos reiškinius, apibūdinti save, savo gyvenamąją vietą, šeimą, kaimynus, gyvosios ir negyvosios gamtos objektus, domisi technika ir noriai mokosi ja naudotis. |
|  | 7 žingsnis | * Nusako miško, pievos, vandens telkinio augmenijos ir gyvūnijos būdingiausius bruožus (miške vyrauja medžiai ir krūmai, pievose- žolės; vandens telkinių augalai gali augti tik panirę ar pusiau panirę į vandenį ir pan.). * Suaugusiųjų padedamas pastebi požymius, kurie rodo augalų bei gyvūnų prisitaikymą gyventi sausumoje ar vandenyje. * Nurodo keletą gyvūnų, kurie minta tik augalais ir keletą – kurie minta kitais gyvūnais ir vadinami plėšrūnais. * Atpažįsta po keletą miško ir vandens augalų bei gyvūnų, valgomųjų grybų. * Paaiškina, kad nežinomų augalų uogų ir grybų negalima ragauti, nes jie gali būti nuodingi. * Paaiškina, kaip reikia prižiūrėti kambarinius ar daržo augalus, naminius gyvūnus. * Nusako, iš ko ir kaip pagaminama duona, pieno produktai. * Noriai tyrinėja medžiagų savybes, daiktų sandarą ir apie tai samprotauja, aiškinasi, kodėl; pateikia tirpstančių ir netirpstančių medžiagų, vandenyje skęstančius ir neskęstančių daiktu pavyzdžių. * Domisi gamtos reiškiniais ir jų paaiškinimu (rasa, vaivorykštė, vėjas). Nusako, kaip skiriasi orai kitose pasaulio šalyse. * Paaiškina, kad Saulė apšviečia ir šildo Žemę; samprotauja, kuo skiriasi planetos nuo žvaigždžių. * Tvarkingai ir saugiai elgiasi gamtoje, išvykose, noriai dalyvauja tvarkant ir puošiant aplinką. * Paaiškina, kaip reikia taupyti elektrą, šilumą ir vandenį, kaip rūšiuoti šiukšles, pasakoja, kaip prie to prisideda. * Samprotauja apie profesijos pasirinkimą, kokių savybių reikia žmonėms dirbantiems įvairius darbus. * Domisi žmonių gyvenimo būdu, jo kaita mūsų ir kitose šalyse. * Domisi savo giminės istorija, savo gimtosios vietovės ir Lietuvos žinomais žmonėmis, kultūros ir gamtos paminklais, gali apie keletą iš jų trumpai papasakoti. * Domisi aktualiais visuomeninio gyvenimo įvykiais. * Bando prisiimti atsakomybę už bendrą darbą, stengiasi prisidėti, dalyvauti mokyklos ir vietos bendruomenės talkose, šventėse ir kituose renginiuose. |

|  |
| --- |
| 11. SKAIČIAVIMAS IR MATAVIMAS |





Pažinimo procesas neatsiejamas nuo sąvokų, jų ryšių, struktūrų suvokimo, nes mūsų smegenys nuolat ieško kaip palyginti, susisteminti, apibendrinti mus pasiekiančią informaciją. Domėjimasis kasdiene aplinka, noras ją tyrinėti ir pažinti neatsiejamas nuo **skaičiavimo** t. y. gebėjimo nusakyti daiktų kiekį ir daikto vietą eilėje ir **matavimo**, t.y. gebėjimo pažinti paprasčiausias geometrines figūras, matuoti daiktų dydį ir suvoti jų tarpusavio santykius, orientuotis laike ir erdvėje.

Skaičiavimo ir matavimo srityje vaikui ugdantis tobulėja:

* gebėjimas naudoti skaičius ir jų simbolius daiktų kiekiui žymėti, daiktų grupėms palyginti pagal kiekį;
* gebėjimas suprasti daikto vietą eilėje, pastebėti ir sudaryti įvairias sekas;
* gebėjimas tapatinti, grupuoti daiktus pagal formą, dydį, spalvą, juos matuoti;
* daikto vietos ir padėties erdvėje, laiko tėkmės suvokimas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | **Skaičiavimas**   * Gestais, mimika parodo, jog suvokia, ką reiškia *yra/nėra, dar, taip/ne.*   **Matavimas**   * Susidomi, kai parodomas kitokios formos, dydžio, spalvos daiktas: siekia juos paimti, tyrinėja. Atkreipia dėmesį į judančius, artėjančius daiktus, daug kartų kartoja matytus veiksmus su daiktais. |
| 2 žingsnis | **Skaičiavimas**   * Supranta*, ką reiškia vienas, dar vienas, du, daug (parodo pirštukais, kiek turi metukų).*   **Matavimas**   * Žaisdamas stengiasi rasti reikiamos formos, dydžio ar spalvos daiktą. Nuotraukoje, piešinyje atpažįsta anksčiau matytą daiktą. Supranta vis daugiau žodžių, kuriais nusakoma daikto forma, dydis, spalva, judėjimas erdvėje: *paimti didelį,* *nueiti iki, pažiūrėti į viršų* ir pan.). |
| 3 žingsnis | **Skaičiavimas**   * Skiria žodžius *mažai* (*vienas, du) ir daug.* Paprašytas, duoda kitiems *po vieną* žaislą, daiktą. * Geba išrikiuoti daiktus *į vieną eilę.*   **Matavimas**   * Tapatina daiktus pagal formą, dydį. Suranda tokios pat spalvos (raudonos, mėlynos, geltonos, žalios) daiktus.   Supranta, kad bokštas, kurio viršuje bus didesnės, o apačioje - mažesnės kaladėlės, nebus tvirtas. Supranta ir pradeda vartoti daiktų palyginimui skirtus žodžius: *didelis - mažas, ilgas – trumpas, sunkus - lengvas, storas - plonas, toks pat, ne toks, kitoks, vienodi, skiriasi* ir pan. |
| **4 – 6 metai** | 4 žingsnis | **Skaičiavimas**   * Pradeda skaičiuoti daiktus, palygina dvi daiktų grupes pagal daiktų kiekį grupėje. Padalina daiktus į grupes po lygiai (po du, po tris). Supranta, kad pridedant daiktus po vieną jų skaičius grupėje didėja, o paimant po vieną - mažėja. * Pradeda vartoti kelintinius skaitvardžius *pirmas, antras*.   **Matavimas**   * Atpažįsta ir atrenka apskritos (skritulio), keturkampės (keturkampio), kvadratinės (kvadrato) formos daiktus, vienodo dydžio ar spalvos daiktus. Statydamas, konstruodamas, komponuodamas, grupuodamas pradeda atsižvelgti į daikto formą, dydį, spalvą.   Labai skirtingus ir vienodus daiktus palygina pagal ilgį, storį, aukštį, masę ir pan. Dydžių skirtumams apibūdinti pradeda vartoti žodžius: *didesnis - mažesnis, ilgesnis - trumpesnis, storesnis - plonesnis, aukštesnis - žemesnis* ir pan. Už save didesnius daiktus vadina dideliais, o mažesnius – mažais.   * Pradeda skirti dešinę ir kairę savo kūno pusę, kūno priekį, nugarą. Nurodydamas kryptį (savo kūno atžvilgiu) naudoja žodžius: *pirmyn – atgal, kairėn – dešinėn, aukštyn – žemyn.*   Paros dalis sieja su savo gyvenimo ritmu. Žino metų laikus ir būdingus jiems požymius. |
| 5 žingsnis | **Skaičiavimas**   * Supranta, kad daiktų skaičius nepriklauso nuo daiktų formos, dydžio ir kitų savybių bei jų padėties erdvėje. Skaičiuoja bent iki 5. Dėliodamas kelis daiktus, sugeba atsakyti į klausimus: *Kiek iš viso? Kiek daugiau? Kiek mažiau?* * Pastebi, kaip sudaryta daiktų/elementų seka, geba pratęsti ją 1-2 daiktais/ elementais. Pratęsdamas pasikartojančių daiktų/elementų seką, nebūtinai prisilaiko tos pačios jos sudarymo logikos (pvz., iš pradžių gali imti daiktus/elementus pagal vieną požymį, vėliau – pagal kitą). Skiria kelintinius skaitvardžius.   **Matavimas**   * Skiria trikampę, stačiakampę formas. Randa mažai besiskiriančius daiktus. Kalbėdamas apie spalvą, vartoja žodžius *vienos spalvos, dvispalvis*. Grupuoja, komponuoja daiktus, atsižvelgdamas į jų spalvą, formą arba dydį.   Palygindamas daiktų dydžius, naudojasi sąlyginiu matu (trečiu daiktu). Kalbėdamas apie atstumą, daiktų ilgį, plotį, aukštį, storį, masę, vartoja žodžius: *ilgesnis – trumpesnis, siauresnis – platesnis, aukštesnis – žemesnis, lengvesnis – sunkesnis*. Supranta, ką reiškia *sudėlioti nuo mažiausio iki didžiausio* ir atvirkščiai.   * Supranta, kad knygos skaitomos iš kairės į dešinę ir iš viršaus į apačią. Juda nurodyta kryptimi. Skiria ir žodžiais išreiškia erdvinius daikto santykius su savimi: *priešais mane - už manęs, šalia manęs, kairėje* *manęs* ir pan.   Pradeda suvokti praeitį, dabartį, ateitį. Skiria sąvokas: *šiandien, vakar, rytoj.* |
| 6 žingsnis | **Skaičiavimas**   * Susieja daiktų (realių ar pavaizduotų) kiekį su atitinkamu daiktų skaičių žyminčiu simboliu. Skaičiuoja bent iki 10. Palygina mažai daiktų turinčias grupes pagal kiekį. Supranta ir vartoja žodžius: *daugiau/mažiau vienu, dviem, po lygiai, pusiau, į 2 dalis, į 4 dalis.* * Atpažįsta, atkuria, pratęsia, sukuria skirtingų garsų, dydžių, formų, spalvų sekas su 2-3 pasikartojančiais elementais.   **Matavimas**   * Skiria plokštumos ir erdvės figūras: skritulį ir rutulį, kvadratą ir kubą. Klasifikuoja daiktus pagal dydį, formą arba spalvą.   Matuodamas atstumą, ilgį, tūrį, masę, naudojasi vienu ar keliais sąlyginiais matais (savo pėda, sprindžiu, trečiu daiktu). Atranda, kad į skirtingos formos daiktus galima sutalpinti tą patį skystų ar birių medžiagų (vandens, smėlio ir kt.) kiekį. Palygindamas dydžius, vartoja jų skirtumo didumą pabrėžiančius žodžius (*šiek tiek didesnis,* *truputį mažesnis, didžiausias, mažiausias ir kt*.).   * Apibūdina daiktų vietą ir padėtį kitų daiktų ar vienas kito atžvilgiu, sakydamas: *į kairę – į dešinę, aukščiau – žemiau,* *virš – po; šalia, greta, viduryje, tarp, priešais, prie, prieš, paskui;* *šalia vienas kito, už, prieš, tarp, viduje, išorėje* ir kt.   Žino, jog gamtoje esama įvairios trukmės pasikartojančių ciklų (kartojasi savaitės dienos, metų laikai ir pan.). |
| Vertybinė nuostata | | Nusiteikęs pasaulio pažinimui naudoti skaičiavimą ir matavimą. |
| Esminis gebėjimas | | Geba skaičiuoti daiktus, palygti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas.  Geba grupuoti daiktus pagal spalvą, formą, dydį. Jaučia dydžių skirtumus, daikto vietą ir padėtį erdvėje. Supranta ir vartoja žodžius, kuriais apibūdinamas atstumas, ilgis, masė, tūris, laikas. Pradeda suvokti laiko tėkmę ir trukmę. |
|  | 7 žingsnis | **Skaičiavimas**   * Pradeda suprasti ryšius tarp skaičių (pvz., kad šeši susideda iš dviejų trejetų arba iš trijų dvejetų porų). Pradeda suprasti ir vartoti žodžius: *sudėti, pridėti, atimti, kiek bus, kiek liks* ir pan. * Išdėlioja daiktus į eilę pagal tą patį požymį (pvz., pagal spalvos intensyvumą).   **Matavimas**   * Skiria ir pavadina plokštumos figūras (apskritimą, skritulį, kvadratą, stačiakampį, trikampį) ir erdvės figūras (kubą, rutulį); aplinkoje randa daiktus, savo forma primenančias šias figūras. Dėlioja paveikslėlius iš didesnio kiekio elementų; stato iš smulkesnių detalių. Sugrupuoja daiktus pagal nurodytą požymį (dydį, formą). Pradeda suprasti, kad tas pats daiktas gali priklausyti kitai grupei pagal kitą požymį. * Pradeda suprasti, kada vartojami priešingos reikšmės žodžiai: mažas ir didelis, lengvas ir sunkus, šilta ir šalta ir kt. (pvz., sako ,,aš esu didelis, o kačiukas mažas“, bet ,,aš esu mažas, o namas didelis“).   Moka parodyti, kur yra greta (tačiau tik iš šonų, ne viršuje) esantys, bet nematomi objektai (pvz., laukujos durys, sodas). Žaisdami naudojasi vis didesne erdve. |

|  |
| --- |
| 12. MENINĖ RAIŠKA |

**Vaiko meninė raiška** - tai vaiko įspūdžių, išgyvenimų, supratimo, emocijų, jausmų patirties reiškimas ir vaizdavimas meninės raiškos būdais ir priemonėmis: veiksmu, judesiu, žodžiu, balso intonacija, spalva, linija, forma ir kt. Ji apima muziką, šokį, vaidybą ir vizualinę raišką.

**Muzika** – taivaiko raiška garsu, melodija, ritmu dainuojant, grojant, ritmuojant, klausantis muzikos, kuriant, improvizuojant.

**Šokis** – taivaiko raiška judesiu šokant liaudies ratelius, šokamuosius žaidimus ir improvizuotai kuriant trumpas judesių, nesusijusių su šokio žanru, sekas.

**Vaidyba** – tai veikėjo vaizdavimas naudojant improvizuotus savo paties ar lėlės (žaislo) judesius, veiksmus, žodžius, balso intonacijas, veido mimiką. Kiekvienas vaikas vaidindamas-vaizduodamas reiškia savo požiūrį ir supratimą.

**Vizualinė raiška -** tai vaiko raiška vaizdų kalba tapant, liejant akvarele, piešiant tradicinėmis ir skaitmeninėmis priemonėmis, lipdant, konstruojant, aplikuojant, spauduojant, lankstant, karpant ir kt.

Meninės raiškos srityje vaikui ugdantis tobulėja;

* emocijų, patirties, minčių, įspūdžių raiška meninėmis priemonėmis ir būdais;
* meninės raiškos priemonių tyrinėjimas ir eksperimentavimas;
* meninė kūryba ir improvizacija.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | **Muzika, šokis**   * Reaguoja į muzikos garsus, melodijas, balso intonacijas, judesius, išraiškingą mimiką, suklusdamas, sutelkdamas žvilgsnį, nutildamas, nustodamas arba pradėdamas judėti, krykštaudamas, žaisdamas balso intonacijomis, garsais.   **Žaidinimai/vaidyba**   * Kalbinamas, žaidinamas reiškia emocijas, norus įvairiomis balso intonacijomis, veido mimika, lingavimu, plojimu, mojuodamas žaislu, daiktu.   **Vizualinė raiška**   * Storu pieštuku, teptuku, kreidele baksnoja, brauko, tepinėja, spaudinėja palikdamas pėdsakus (taškus, įvairių krypčių linijų brėžius, dėmes). Domisi ir džiaugiasi dailės priemonėmis, jas apžiūrinėja, ragauja, varto. |
| 2 žingsnis | **Muzika, šokis**   * Įdėmiai klausosi muzikos ir aplinkos garsų, spontaniškai žaidžia balso intonacijomis, rankų ir kojų judesiais, mėgdžioja žaidinimų judesius, suaugusiųjų balso intonacijas, muzikos garsus, dviejų-trijų garsų melodijas ar daineles. Skambant muzikai ritmiškai ploja, trepsi, tūpčioja, barškina, stuksena kokiu nors daiktu.   **Žaidinimai/vaidyba**   * Žaidžiant sūpavimo, kykavimo, jodinimo, kutenimo, pirštukų žaidimus bei žaidinimusmėgdžioja įvairias išgirstas intonacijas, parodytus veiksmus. Įvairius jausmus, norus rodo judesiais ir veiksmais (pamojuoja, apkabina).   **Vizualinė raiška**   * Spontaniškai keverzoja „rankų judesių“ piešinius, juos apžiūrinėja. Džiaugiasi (šūkčioja, krykštauja, mojuoja rankomis) dailės priemonės (tirštais dažais, minkšta tešla) paliekamu pėdsaku ir patiriamais jutimais, siekia pakartoti ir pratęsti įdomią patirtį. * Tyrinėdamas dailės medžiagas ir priemones intuityviai atranda skirtingus veikimo su jomis būdus (brauko pirštais, varvina dažus, maigo tešlą). |
| 3 žingsnis | **Muzika**   * Emocingai atliepia klausomus kūrinius (vaikiškas dainas, instrumentinius kūrinius) - šypsosi, džiaugiasi, ploja rankom, trepsi, sėdėdamas sūpuoja kojas ar pan.   Vienas ir kartu su kitais dainuoja dviejų-keturių garsų daineles, palydėdamas jas judesiais.  Drauge su pedagogu žaidžia muzikinius žaidimus, eina ratelių, jų tekstą imituoja rankų, kūno judesiais. Juda pagal muziką: žingsniuoja, bėga, apsisuka, kūno judesiais imituoja kai kurių gyvūnų judesius.  Apžiūrinėja, tyrinėja ritminius muzikos instrumentus ir jais ritmiškai groja kartu su pedagogu.   * Kuria, dainuoja vieno aukščio tonu savitus žodžius, ritmuoja vaikiškais instrumentais ir daiktais.   **Šokis**   * Mėgdžioja žaidinimų, gyvūnų, augalų judesius. * Šoka spontaniškai kurdamas dviejų-trijų natūralių judesių (eina, pritūpia, pasisuka ir kt.) seką.   **Žaidimai/vaidyba**   * Žaisdamas su daiktu ar žaislu atlieka matytus veiksmus, judesius. Įvairiai intonuodamas kalba apie tai, ką daro. Mėgdžioja šeimos narių kalbą, veiksmus. Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas.   **Vizualinė raiška**   * Spontaniškai reiškia emocijas, įspūdžius dailės priemonėmis ir medžiagomis. Brėžia įvairias linijas, formas vis labiau koordinuodamas rankų judesius. Bando ką nors pavaizduoti (mamą, mašiną). Savo keverzonėse įžvelgia daiktus ar įvykius. * Eksperimentuoja dailės medžiagomis ir priemonėmis, tyrinėja įvairius veikimo su jomis būdus. Piešdamas, spauduodamas, tapydamas, lipdydamas, konstruodamas labiau mėgaujasi procesu, o ne rezultatu. |
| **4 – 6 metai** | 4 žingsnis | **Muzika**   * Klausydamasis ir tyrinėdamas gamtos garsus, trumpus vokalinius ir instrumentinius kūrinius, judesiu emocingai atliepia jų nuotaiką, tempą bei keliais žodžiais juos apibūdina.   Kartu su kitais dainuoja trumpas, aiškaus ritmo, siauro diapazono, laipsniškos melodinės slinkties autorines ir liaudies dainas. Dainavimą palydi ritmiškais judesiais. Tyrinėja savo balso galimybes (dainuoja garsiai, tyliai, aukštai, žemai, gričiau, lėčiau).  Žaidžia įvairių tautų muzikinius žaidimus, eina ratelių, atlikdami keletą nesudėtingų judesių: eina, bėga rateliu, trepsi, ploja, mojuoja, sukasi po vieną ir už parankių. Tyrinėja garso išgavimo būdus „kūno“, gamtos, įvairiais muzikos instrumentais, jais ritmiškai pritaria suaugusiojo grojimui.   * Improvizuoja skanduodami, plodami, trepsėdami, stuksendami, spontaniškai kuria ritminius, melodinius motyvus savo vardui, žodžiams.   **Šokis**   * Žaidžia vaizduojamuosius (darbo proceso, augalų vegetacijos, gyvūnų) šokamuosius žaidimus, šoka trijų-keturių natūralių judesių (bėga, sukasi, ritasi ir kt.) šokius. * Šoka spontaniškai kurdamas trijų-keturių natūralių judesių seką.   **Žaidimai/vaidyba**   * Žaisdamas atkuria matytų situacijų fragmentus, panaudoja tikrus daiktus, reikmenis, drabužius. Kuria dialogą tarp veikėjų, išraiškingai intonuoja. Žaisdamas atsipalaiduoja. Muzikiniuose rateliuose kuria ar savaip perteikia keletą judesių, veiksmų, vaizduojančių veikėją, spontaniškai reiškia emocijas.   **Vizualinis menas**   * Patirtį išreiškia naudodamas įvairias linijas, jų derinius, dėmes, geometrines ir laisvas formas, spalvas, išgaudamas šiek tiek atpažįstamus vaizdus, objektus, juos įvardija. Kuria spontaniškai, kartais pagal išankstinį sumanymą, kuris darbo eigoje dažnai kinta, „pasimeta“. Kūrybos procesą palydi pasakojimu, komentavimu, gestikuliavimu, mimika. * Eksperimentuoja dailės medžiagomis ir priemonėmis, atrasdamas spalvų, linijų, formų, faktūrų įvairovę, turi mėgiamas spalvas. Kuria koliažus, spauduoja įvairiomis priemonėmis, konstruoja, lipdo nesudėtingas formas. |
| 5 žingsnis | **Muzika**   * Balsu, judesiu, pasirinktu muzikos instrumentu spontaniškai   improvizuoja, pritaria klausomam vokalinės, instrumentinės muzikos įrašui ar „gyvai“ skambančios muzikos kūriniui. Savais žodžiais išsako kilusius įspūdžius. Atpažįsta kai kurių instrumentų (smuiko, būgno, dūdelės, varpelio) tembrus, girdėtus kūrinius.  Dainuoja vienbalses, dialoginio pobūdžio dainas, jaučia ritmą. Dainuodamas išbando balso skambesį, išmėgina jį įvairioje aplinkoje (grupėje, kieme ir kt.). Stengiasi tiksliau intonuoti, teisingiau artikuliuoti (aiškiai tarti balsius, priebalsius, dvibalsius), taisyklingiau stovėti, kvėpuoti.  Eina ratelių, žaidžia muzikinius žaidimus, šoka lietuvių ir kitų tautų liaudies, originalios kūrybos šokius su skirtingo tempo dalimis. Savarankiškai sumažina ir padidina ratelį, šoka bėgamuoju žingsniu.  Ritminiais, melodiniais, „gamtos“, savo gamybos vaikiškais muzikos instrumentais pritaria dainoms, šokiams, tyrinėja jų skambėjimo tembrus.   * Improvizuodamas balsu, vaikišku muzikos instrumentu kuria ritmus,   melodijas ketureiliams, mįslėms, patarlėms. Improvizuoja, kuria judesius rateliui, žaidimui.  **Šokis**   * Šoka sukamuosius (kai sukamasi poroje) ratelius, paprastų žingsnių (paprastasis, aukštas paprastasis, stangrus, pritupiamasis) autorinius ir penkių-šešių natūralių judesių (bėga, sukasi, pašoka ir kt.) šokius. * Šoka improvizuotai kurdamas penkių-šešių natūralių judesių seką reaguodamas į muziką, išreikšdamas aplinkos vaizdus (gamtos reiškinius, gyvūnus).   **Vaidyba**   * Vaidindamas stalo, lėlių teatre, vaizduoja realistinį ir fantastinį siužetą, išplėtodamas vyksmą, dialogus, monologus, keisdamas balso intonacijas. Išreiškia savo norus, jausmus, mintis, baimes. Susikuria ištisą žaidimo aplinką, panaudomas daiktus, drabužius, reikmenis. Muzikiniuose žaidimuose ir rateliuose kuria ar savaip perteikia 3-4 veiksmų seką, vaizduojančią augimą, darbus, veikėjų judėjimą, stengiasi perteikti veikėjo nuotaiką.   **Vizualinė raiška**   * Savo emocijas, patirtį, įspūdžius išreiškia kitiems atpažįstamais vaizdais. Išryškina vaizduojamų objektų bruožus, reikšmingas detales. Objektus vaizduoja ne tokius, kokius mato, o tokius, ką apie juos žino. Kuria pagal išankstinį sumanymą, kuris procese gali kisti. * Eksperimentuoja tapybos, grafikos, mišriomis dailės priemonėmis ir medžiagomis, kuria sudėtingesnius koliažus, trimates formas iš įvairių medžiagų, asambliažus, fotografuoja, piešia skaitmeninėmis priemonėmis (piešimo programomis telefone, kompiuteryje). |
| 6 žingsnis | **Muzika**   * Klausosi įvairaus stiliaus, žanrų muzikos kūrinių ir spalvomis ar piešiniu spontaniškai perteikia kilusius įspūdžius. Tyrinėja girdimos muzikos, triukšmo, tylos panašumus ir skirtumus. Pasako kūrinio nuotaiką, tempą, dinamiką, skiria kai kuriuos instrumentus.   Dainuoja sudėtingesnio ritmo, melodijos, platesnio diapazono vienbalses dainas, jas pakankamai tiksliai intonuoja. Dainuoja trumpas daineles kanonu, įsiklausydami į savo ir draugų dainavimą.  Eina ratelių, šoka įvairių tautų šokius ratu, vienoje linijoje, su įvairiais žingsniais ir elementais (šoninis, pakaitinis žingsniai, dvigubas ratelis ir kt.). Tyrinėja judesių grakštumą, plastiškumą. Šokdami džiaugiasi tarpusavio bendravimu.  Melodiniais vaikiškais muzikos instrumentais groja 2-3 garsų melodijas. Pritaria suaugusiojo grojimui, atlikdami muzikines pjeses solo ir „orkestre“, seka „dirigento“ judesius, stengiasi kartu pradėti ir baigti kūrinėlį.   * Improvizuodamas balsu, muzikos instrumentu kuria melodiją trumpam tekstui, paveikslui. Žaidžia muzikinius dialogus, kuria judesius kontrastingo pobūdžio muzikai.   Š**okis**   * Šoka sudėtingesnius ratelius (tiltelių, grandinėlės), paprastųjų ir bėgamųjų (paprastasis bėgamasis, aukštas bėgamasis, liaunas, smulkus bėgamasis) žingsnių autorinius ir natūralių judesių šokius. * Šoka improvizuotai kurdamas septynių-aštuonių natūralių judesių seką, perteikdamas trumpą siužetą ar pasirinktą nuotaiką, išreikšdamas erdvės (aukštai-žemai) ir laiko (greitai-lėtai) elementus.   **Vaidyba**   * Kurdamas lėlių, dramos vaidinimus pagal girdėtą pasaką ar pasiūlytą situaciją, improvizuoja trumpas žodines veikėjų frazes, fizinius veiksmus, atskleidžia jų norus, emocines būsenas. Tikslingai naudoja daiktus, teatro reikmenis, drabužius, aplinką. Žaisdamas muzikinius žaidimus ir ratelius perteikia veikėjo mintis, emocijas.   **Vizualinė raiška**   * Detalesniais, įtaigiais dailės darbeliais pasakoja realias ir fantastines istorijas, įvykius. Vaizdus papildo grafiniais ženklais (raidėmis, skaičiais, žodžiais ir kt.). Kuria pagal išankstinį sumanymą, nuosekliai bando jį įgyvendinti. Kuria bendrus dailės darbus. * Skirtingiems sumanymams įgyvendinti dažniausiai tikslingai pasirenka dailės priemones ir technikas. Eksperimentuoja mišriomis dailės technikomis, skaitmeninėmis technologijomis (skaitmeninio piešimo programos, fotografija). |
| Vertybinė nuostata | | Jaučiameninės raiškos džiaugsmą, rodo norą aktyviai dalyvauti meninėje veikloje. |
| Esminis gebėjimas | | Spontaniškai ir savitai reiškia įspūdžius, išgyvenimus, mintis, patirtas emocijas muzikuodamas, šokdamas, vaidindamas, vizualinėje kūryboje. |
|  | 7 žingsnis | **Muzika**   * Klausosi kompozitorių ir liaudiškos muzikos kūrinių. Pasako kai   kuriuos klausytų kūrinių autorius ir atpažįsta liaudiškos muzikos kūrinius. Tyrinėja melodijos judėjimo kryptį, dermę, atlikimo rūšis.  Išraiškingai, skambiu, natūraliu balsu dainuoja dainas a capella ir su instrumentiniu pritarimu. Dainuoja oktavos ribose solo, ansamblyje ir visa grupe. Tyrinėja balso skambėjimo ypatumus dainuodami su žodžiais ir be jų, žaisdami įvairius žaidimus.  Improvizuoja, šoka, eina ratelių pagal skirtingą muzikos charakterį,  muzikos tempą, muzikines frazes, šokio dalių kaitą. Savarankiškai pradeda šokti po muzikinės įžangos. Smagiai, lengvai, išraiškingai šoka su priemonėmis ir be jų, gerai orientuojasi erdvėje, tyrinėja savo ir draugų judesių plastiškumą.  Noriai, džiugiai groja ir improvizuoja gamtos daiktais, savos  gamybos vaikiškais muzikos instrumentais. Groja ritmiškai, aiškiai, taisyklingai sėdi, laiko instrumentą (būgnelį, trikampį, molio švilpynę ir kt.) ir pritaria dainoms, šokiams, rateliams, muzikiniams žaidimams.   * Kuria ritmus ir melodijas dainoms, judesius rateliams, šokiams,   improvizuoja muzikos instrumentais pagal savo sugalvotą ar suaugusiojo pasiūlytą temą.  **Šokis**   * Žaisdamas šokamuosius žaidimus, šokdamas ratelius, natūralių judesių autorinius šokius savitai reiškia nuotaikas. * Kuria natūralių judesių trumpą šokį, reaguodamas į muziką, perteikdamas trumpą siužetą ar pasirinktą nuotaiką, išreikšdamas šokio elementus (erdvę, laiką ir energiją).   **Vaidyba**   * Kurdamas lėlių, dramos vaidinimus pagal girdėtą pasaką, pasiūlytą meninę ar ugdomąją situaciją,bendradarbiauja su kitu vaidinimo veikėju. Improvizuoja dialogą, nuoseklią veiksmų seką,laisvai, su pasitikėjimu atskleidžia veikėjų norus, emocines būsenas.Naudoja charakteringas balso intonacijas, judesius, aprangos detales, prireikus – menamus ar tikrus reikmenis, dekoracijas. Žaidžia muzikinius žaidimus ir ratelius, vaizduodamas veikėjų bendravimo sceneles.   **Vizualinė raiška**   * Drąsiai įgyvendina savo kūrybinius sumanymus. Numato galimą sumanymo realizavimo seką bei rezultatą. Įvairiai varijuodamas spalvų, linijų bei formų junginiais ir deriniais, išryškindamas detales pasakoja apie patirtus išgyvenimus, matytus objektus, įsivaizduojamus įvykius, istorijas. Kurdamas bendrus darbus bando derinti savo sumanymus ir veiksmus su kitų. * Kūrybiškai panaudoja tradicines ir netradicines medžiagas, priemones, technikas sumanymui įgyvendinti. Bando kurti naudodamiesi skaitmeninio piešimo ar kitomis kompiuterinėmis programomis, skaitmeninėmis priemonėmis. |

|  |
| --- |
| 13. ESTETINIS SUVOKIMAS |



**Vaiko estetinis suvokimas** – tai gebėjimas suvokti, pajausti ir reflektuoti estetinius potyrius, kurie kyla matant ir jaučiant aplinkos (gamtos ir aplinkinio pasaulio, žmonių santykių, veiklos), meno kūrinių, savo ir kitų kūrybos grožį.

Estetinio suvokimo srityje vaikui ugdantis tobulėja:

* estetinis suvokimas - nusiteikimas grožio, meninės kūrybos potyriams bei džiaugsmui; aplinkos, žmonių santykių, meno, savo ir kitų kūrybos grožio pajauta;
* estetinis jautrumas – jautrumas grožiui, meno raiškos priemonėms (spalvai, linijai, formai, judesiui, muzikos garsams ir kt.);
* estetinių potyrių refleksija - jutiminių ir emocinių grožio išgyvenimų prisiminimas, apmąstymas ir dalijimasis su kitais.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Susidomi, trumpam sutelkia dėmesį bei rodo pasitenkinimą (krykštauja, siekia paliesti rankomis), kai yra emocingai kalbinamas suaugusiojo, kai mato ryškius, gražių formų daiktus, spalvingus paveikslėlius, žaislus, girdi ritmiškus muzikos ir kitus garsus, mato šokio judesius. |
| 2 žingsnis | * Skirtingai reaguoja girdėdamas besikeičiančių intonacijų suaugusiojo kalbinimą, muzikos garsus, matydamas gražius gamtos bei aplinkos vaizdus, dailės kūrinius, šokančius ir vaidinančius vaikus ar suaugusiuosius. Intuityviai mėgdžioja tai, kas jam patinka. |
| 3 žingsnis | * Atpažįsta (suklūsta, rodo) kai kuriuos jau girdėtus muzikos kūrinius, matytus šokius, ratelius, vaidinimo veikėjus, supranta dailės kūrinių turinį. * Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius, spalvingas knygelių iliustracijas, žaislus, džiaugdamasis savo puošnia apranga. * Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. |
| **4 – 6 metai** | 4 žingsnis | * Džiaugiasi menine veikla, nori dainuoti, šokti, vaidinti, pasipuošti. * Skirtingai reaguoja (ramiai ar emocingai) klausydami ir stebėdami skirtingo pobūdžio, kontrastingus meno kūrinius, aplinką. * Keliais žodžiais ar sakiniais pasako savo įspūdžius apie klausytą muziką, dainelę, eilėraštį, pasaką, matytą šokį, vaidinimą, dailės kūrinį, knygelių iliustracijas, gamtos ir aplinkos daiktus ir reiškinius, pastebi ir apibūdina kai kurias jų detales. Reaguoja į kitų nuomonę. |
| 5 žingsnis | * Mėgaujasi meninės veiklos eiga, muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais. * Pastebi kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus). Pasako, kaip jautėsi ir ką patyrė dainuodamas, šokdamas, vaidindamas, piešdamas. * Dalijasi įspūdžiais po koncertų, spektaklių, parodų, renginių lankymo. Pasako savo nuomonę apie muzikos kūrinėlį, dainelę, šokį, vaidinimą, dailės darbelį, aplinką, drabužį, tautodailės ornamentais papuoštus daiktus. |
| 6 žingsnis | * Stengiasi kuo gražiau šokti, vaidinti, deklamuoti, dainuoti, groti, piešti, konstruoti. Gėrisi ir grožisi savo menine kūryba. * Pastebi papuoštą aplinką, meno kūrinius ir pasako, kas jam gražu. Palankiai vertina savo ir kitų kūrybinę veiklą, pasako vieną kitą mintį, kodėl gražu. * Pasakoja įspūdžius apie muzikos, vaidinimo, šokio, dailės, tautodailės kūrinių siužetą, vaizduojamus įvykius, veikėjus, nuotaiką, kilusius vaizdinius. Plačiau papasakoja, ką sukūrė, kaip pats bei kiti dainavo, grojo, šoko vaidino, piešė. |
| Vertybinė nuostata | | Domisi, gėrisi, grožisi aplinka, meno kūriniais, menine veikla. |
| Esminis gebėjimas | | Pastebi ir žavisi aplinkos grožiu, grožisi meno kūriniais, džiaugiasi savo ir kitų kūryba, jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus, reiškia savo estetinius potyrius, dalijasi išgyvenimais, įspūdžiais. |
|  | 7 žingsnis | * Nori matyti ir kurti grožį aplinkoje, kūrybinėje ir kasdieninėje veikloje. * Atpažįsta ir pasakoja apie muzikoje, šokyje, vaidinime, vizualiajame mene vaizduojamus gamtos, aplinkos, žmonių gyvenimo įvykius, objektus. Išsako samprotavimus apie muzikos, vaidinimo, šokio, dailės, tautodailės kūrinių siužetą, vaizduojamų įvykių kaitą, veikėjams būdingus bruožus, kilusius vaizdinius, potyrius.   Pastebi, kas gražu ir stengiasi tai panaudoti savo meninėje raiškoje.   * Pasakoja, aiškina, ką pats sukūrė, kaip kūrė. Pasako, kurių kūrinių malonu klausyti ir žiūrėti, o kurių nesinori klausyti, nemalonu žiūrėti. Reiškia savo nuomonę, kodėl gražu. Domisi kitų kūrybinėmis idėjomis, sumanymais, geranoriškai juos komentuoja. |

|  |
| --- |
| 14. INICIATYVUMAS IR ATKAKLUMAS |

**Iniciatyvumas** apibūdinamaskaip smalsumas, domėjimasis nauja informacija bei veikla, entuziastingas naujos informacijos, naujų veiklos ar raiškos būdų ieškojimas, noras išmokti. **Atkaklumas** yra gebėjimas gana **ilgą laiką amžiaus galimybių ribose nepalikti atliekamos veiklos**. Tai yra *ilgalaikio dėmesingumo išlaikymas, gebėjimas išsaugoti svarbią informaciją bei idėjas atmintyje,* kurias ateity jis gali panaudoti įvairiose veiklose ir situacijose, *nepasimesti nesėkmės situacijoje*, *didelėmis pastangomis pasiekti sėkmės*. Atkaklumo pagrindas yra vaiko noras daryti įtaką aplinkiniam pasauliui, noras pasiekti tikslų.

Iniciatyvumo ir atkaklumo srityje vaikui ugdantis tobulėja:

* gebėjimas pačiam susirasti veiklos ir ją turiningai plėtoti,
* gebėjimas įsitraukti į suaugusiojo pasiūlytą ugdymąsi skatinančią veiklą, susikoncentruoti ir išradingai ją plėtoti,
* gebėjimas susidoroti su kliūtimis siekiant sumanymų realizavimo.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Pats juda (šliaužia, ropoja, eina) link sudominusių žaislų, daiktų. Trumpam sutelkia žvilgsnį, seka judantį daiktą akimis, klausosi, atlieka tikslingus judesius, veiksmus su daiktais. * Šypsodamasis, žvelgdamas į akis, čiauškėdamas, duodamas žaislą kitam paskatina su juo žaisti, parodo „taip“ arba „ne“, išreikšdamas norus. |
| 2 žingsnis | * Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja pavykusius veiksmus. Judesį, veiksmą ar garsą gali pakartoti tuoj pat, po kelių valandų, dienų, todėl savarankiškai modeliuoja kelis judesius ar veiksmus į vieną seką. Trumpam atitraukus dėmesį vėl sugrįžta prie ankstesnės veiklos. * Pats noriai mokosi iš tų, su kuriais jaučiasi saugus. * Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. |
| 3 žingsnis | * Nuolat ką nors energingai žaidžia, veikia, laisvai juda erdvėje, pats keičia veiklą, pasirenka vieną iš kelių daiktų, sugalvoja būdus, kaip pasiekti neprieinamą norimą daiktą. * Mėgsta išbandyti naujus žaislus, žaidimus, neįprastą veiklą. * Ekspresyviai reiškia savo norus, sako „ne“. |
| **4 – 6 metai** | 4 žingsnis | * Dažniausiai pats pasirenka ir kurį laiką kryptingai plėtoja veiklą vienas ir su draugais. * Kviečiant, sudominant įsitraukia į suaugusiojo pasiūlytą veiklą jam, vaikų grupelei, visai vaikų grupei. * Susidūręs su kliūtimi arba nesėkme, bando ką nors daryti kitaip arba laukia suaugusiojo pagalbos. Siekia savarankiškumo, bet vis dar laukia suaugusiųjų paskatinimo, padrąsinimo. |
| 5 žingsnis | * Pats pasirenka ir ilgesnį laiką kryptingai plėtoja veiklą vienas ir su draugais. * Lengviau pereina nuo paties pasirinktos veiklos prie suaugusiojo pasiūlytos veiklos jam, vaikų grupelei, visai vaikų grupei. Suaugusiojo pasiūlytą veiklą atlieka susitelkęs, išradingai, savaip, savarankiškai. * Ilgesnį laiką pats bando įveikti kliūtis savo veikloje, nepavykus, kreipiasi pagalbos į suaugusįjį. |
| 6 žingsnis | * Turiningai plėtoja paties pasirinktą veiklą, ją tęsia po dienos miego, kitą dieną, kelias dienas. * Susidomėjęs ilgesniam laikui įsitraukia į suaugusiojo pasiūlytą veiklą jam, vaikų grupelei, visai vaikų grupei, siūlo vaikams ir suaugusiajam įsitraukti į jo paties sugalvotą veiklą. * Savarankiškai bando įveikti kliūtis savo veikloje, nepasisekus bando įtraukti bendraamžius ir tik po to kreipiasi į suaugusįjį. |
| Vertybinė nuostata | | Didžiuojasi savimi ir didėjančiais savo gebėjimais. |
| Esminis gebėjimas | | Savo iniciatyva pagal savo pomėgius pasirenka veiklą, ilgam įsitraukia ir ją plėtoja, geba pratęsti veiklą po tam tikro laiko tarpo, kreipiasi į suaugusįjį pagalbos, kai pats nepajėgia susidoroti su kilusiais sunkumais. |
|  | 7 žingsnis | * Nusiteikęs pradėti, siūlyti naują veiklą, ją užbaigti, užmegzti naują draugystę, naują kontaktą su suaugusiaisiais. * Savo iniciatyva pagal savo pomėgius, interesus pasirenka veiklą, ilgam įsitraukia, ją plėtoja. * Nuo pradžios iki pabaigos gali atlikti ir nepatrauklią veiklą. * Palankiai priima iššūkius, bando pats įveikti kliūtis. * Kreipiasi į suaugusįjį pagalbos, kai pats nepajėgia susidoroti su kilusiais sunkumais. |

|  |
| --- |
| 15. TYRINĖJIMAS |

Tyrinėjimas – tai procesas, kai atidžiai žiūrint, klausant, uodžiant, liečiant, klausinėjant, informacijos ieškojimas įvairiuose šaltiniuose sužinoma apie gyvosios ir negyvosios gamtos objektus bei reiškinius, žmogaus sukurtus daiktus, žmonių gyvenimą. Tyrinėjimas apima ir bandymus (eksperimentus), kai keičiame daiktus ar medžiagas, aplinkos sąlygas, pavyzdžiui, išardome ir sudedame kitaip, kai tirpiname, šildome, šaldome medžiagas, kai sodiname augalus ir stebime, kaip jų augimą veikia šviesa, laistymas ir pan.

Tyrinėjimas yra sudėtingas gebėjimas. Tai:

* smalsumas, domėjimasis, noras pažinti, išsiaiškinti kas ir kodėl vyksta;
* gebėjimai kelti problemas, klausimus ir tyrinėjimo tikslus, numatyti (spėti) laukiamus tyrinėjimo rezultatus;
* gebėjimas numatyti kaip tyrinės ir pasirinkti priemones;
* gebėjimas apmąstyti tyrinėjimo rezultatus, juos aptarti ir padaryti išvadas;
* tyrinėjimo žingsnių, saugaus tyrinėjimo taisyklių žinojimas ir supratimas.
* Tyrinėjimo srityje vaikui ugdantis tobulėja:
* domėjimasis supančia aplinka;
* tyrinėjimas pasinaudojant įvairiais pojūčiais;
* atrastų, sužinotų dalykų aptarimas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Stengiasi pamatyti, išgirsti, paliesti, paimti, paragauti žaislus ir kitus daiktus. * Reaguoja į tai kas vyksta aplinkui, bando dalyvauti (mimika, judesiai, garsais). |
| 2 žingsnis | * Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti. * Mėgsta žaisti slėpynių. Patikusi veiksmą prašo pakartoti daug kartų. |
| 3 žingsnis | * Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. |
| **4 – 6 metai** | 4 žingsnis | * Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko. * Žaisdamas juos tyrinėja, išbando (pvz., plaukia ar skęsta, rieda ar sukasi ratu, tinka daiktai vienas prie kito ar ne ir pan.). |
| 5 žingsnis | * Geba suvokti ryšį tarp to, kaip daiktas padarytas ir jo paskirties ( pvz.: ratai yra apvalūs, nes mašinos paskirtis yra judėti). * Domisi medžiagomis, iš kurių padaryti daiktai ir jų savybėmis. Suvokia medžiagos, iš kurios padarytas daiktas, pasirinkimo tikslingumą (pvz.: kodėl mašinos korpusas iš metalo, o padangos iš gumos). * Paaiškina, kad su nežinomais daiktais ir medžiagomis reikia elgtis atsargiai, stengiasi taip daryti. * Išskiria daiktų, medžiagų, gyvūnų, augalų akivaizdžius bruožus, savybes, kalbėdami apie tai kartais susieja skirtingus pastebėjimus. |
| 6 žingsnis | * Domisi aplinka, mėgsta stebėti, kaip auga augalai, kaip elgiasi gyvūnai, noriai atlieka paprastus bandymus, tyrinėja iš kokių medžiagų padaryti daiktai, kur jie naudojami. * Samprotauja apie tai, ką atrado, sužinojo, kelia tolesnius klausimus, siūlo idėjas, ką dar galima būtų tyrinėti. * Domisi, kaip seniau gyveno žmonės, kaip žmonės gyvena kitose šalyse. * Aktyviai tyrinėdami aplinką demonstruoja vis didėjančią kūno kontrolę, tinkamai pasitelkia visus pojūčius, savo galimybėms išplėsti pasitelkia įrankius ir kitas priemones (pvz., lupa, mikroskopas). * Su suaugusiais ar kitais vaikais aptaria nesudėtingų stebėjimų, bandymų ar konstravimo planus, numato rezultatą, mokosi pavaizduoti juos nesudėtingose lentelėse, diagramose, išradingai, kūrybiškai pristato savo tyrinėjimus ir kitus darbus. * Stebėdamas fotografijas aiškinasi, kuo yra panašūs su savo artimaisiais, kuo skiriasi nuo jų. * Palygina daiktus, medžiagas, gyvūnus ir augalus, atsižvelgdamas į savybes, juos tikslingai grupuoja ir klasifikuoja. |
| Vertybinė nuostata | | Smalsus, domisi viskuo, kas vyksta aplinkui, noriai stebi, bando, samprotauja. |
| Esminis gebėjimas | | Aktyviai tyrinėja save, socialinę, kultūrinę ir gamtinę aplinką, įvaldo tyrinėjimo būdus (stebėjimą, bandymą, klausinėjimą), mąsto ir samprotauja apie tai, ką pastebėjo, atrado, pajuto, patyrė. |
|  | 7 žingsnis | * Domisi gamtinės aplinkos tyrinėjimais (stebėjimais, bandymais). Siūlo idėjas, ką norėtų tyrinėti, išbandyti, pasirenka tai, kas labiausiai domina.. * Suaugusiojo padedami numato, ką reikės atlikti, pasiūlo, kokias priemones ir kaip galima panaudoti tyrinėjant, stebi ar bando, aptaria ir daro išvadas. Tai, ką sužinojo tyrinėdami susieja su tuo, ką jau žinojo, išsako savo abejones ir ką dar norėtų sužinoti. * Suaugusiojo padedami atlieka paprastus artimiausios socialinės aplinkos, žmonių gyvenimo, darbo, kūrybos tyrinėjimus (stebi, klausia, nupiešia, nufotografuoja, ieško informacijos įvairiuose šaltiniuose). * Tyrinėjimams naudoja skaitmenines technologijas (kompiuteris, mobilusis telefonas, fotoaparatas ir kt.). * Tyrinėja susidomėję, atidžiai, stengiasi viską pastebėti. Samprotauja apie pastebėtas aplinkos objektų savybes, požymius, žmonių gyvenimo būdo bruožus, palygina, kritiškai vertina. * Atskiria dalis nuo visumos, sujungia dalis į visumą, sudaro sekas, grupuoja, klasifikuoja. Projektuoja, modeliuoja. * Tyrinėjimo rezultatus pavaizduoja piešiniu, nuotraukomis, nesudėtinga schema, pristato kitiems. Po tyrinėjimo, aptaria kaip pavyko viską atlikti, ką galima buvo daryti kitaip. * Stebėdami ar atlikdami bandymą stengiasi viską atlikti tvarkingai, laikytis sutartų taisyklių. Paaiškina, kad gamtą ar socialinę aplinką tyrinėti reikia atsargiai, nežalojant, neniokojant, nurodo, ko reikia saugotis gamtoje (neragauti nepažįstamų vaisių, uogų, neimti į rankas vabzdžių ir t.t.), buityje, gatvėje. |

|  |
| --- |
| 16. PROBLEMŲ SPRENDIMAS |



Vilius nemokėjo naudotis mikroskopu. Norėdamas pamatyti ar smėlis panašus į žirnius jis į pagalbą pasikvietė Urtę.

Problemų sprendimas – tai gebėjimas suprasti, įvertinti, interpretuoti ir pritaikyti žinias **iššūkių, sudėtingų užduočių ar sunkumų sprendimui.**

Išskiriami tokie problemų sprendimo žingsniai:

* problemos nustatymas ir įvardinimas (aš negali padaryti to ir to..., nežinau, kaip padaryti tai ir tai...);
* įvairių sprendimų ar išeičių paieška;
* vieno kurio nors sprendimo pasirinkimas ir išbandymas;
* įvertinimas, kas iš to išėjo, kokios pasekmės.
* Problemų sprendimo srityje vaikui ugdantis tobulėja:
* problemų atpažinimas, įžvelgimas,
* sprendimų, išeičių paieška ir tinkamiausio sprendimo pasirinkimas bei įgyvendinimas,
* pasekmių, panaudojus sprendimą, stebėjimas ir apmąstymas.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Pakartoja nepasisekusį veiksmą, jį keičia, kad pasiektų laukiamo rezultato. Mimika, gestais ir žodžiais parodo, kad susidūrė su kliūtimi, tikėdamasis suaugusiojo ar vyresnio vaiko pagalbos. |
| 2 žingsnis | * Susidūręs su sudėtinga veikla, kliūtimi, išbando jau žinomus veikimo būdus. Stebi, kaip panašioje situacijoje elgiasi kiti ir išbando jų naudojamus būdus. * Nepavykus įveikti kliūties, meta veiklą arba laukia pagalbos. |
| 3 žingsnis | * Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų pasekmes. * Nepavykus įveikti sudėtingos veiklos ar kliūties, prašo pagalbos arba meta veiklą. |
| **4 – 6 metai** | 4 žingsnis | * Supranta, kad susidūrė su sudėtinga veikla, kliūtimi, problema. * Nori ją įveikti, išbando paties taikytus, stebėtus, ar naujai sugalvotus veikimo būdus. * Stebi savo veiksmų pasekmes, supranta, kada pavyko įveikti sunkumus. Nepasisekus prašo suaugusiojo pagalbos. |
| 5 žingsnis | * Retsykiais pats ieško sunkumų, kliūčių, aktyviai bando įveikti sutiktus sunkumus. * Ieško tinkamų sprendimų, tariasi su kitais, mokosi iš nepavykusių veiksmų, poelgių. * Nepasisekus samprotauja, ką galima daryti toliau, arba prašo suaugusiojo pagalbos. |
| 6 žingsnis | * Atpažįsta, su kokiu sunkumu ar problema susidūrė. * Ieško tinkamų sprendimų, pradeda numatyti priimtų sprendimų pasekmes, tariasi su kitais ir atsižvelgia į jų nuomonę, siūlo ir priima pagalbą, mokosi iš savo ir kitų klaidų. * Nepasisekus bando keletą kartų, ieškodamas vis kitos išeities, arba prašo kito vaiko ar suaugusiojo pagalbos. |
| Vertybinė nuostata | | Nusiteikęs ieškoti išeičių kasdieniniams iššūkiams bei sunkumams įveikti. |
| Esminis gebėjimas | | Atpažįsta ką nors veikiant kilusius iššūkius bei sunkumus, dažniausiai supranta, kodėl jie kilo, suvokia savo ir kitų ketinimus, ieško tinkamų sprendimų ką nors išbandydamas, tyrinėdamas, aiškindamasis, bendradarbiaudamas, pradeda numatyti priimtų sprendimų pasekmes. |
|  | 7 žingsnis | * Sudėtingą veiklą, kliūtis, sunkumus ar problemas priima natūraliai, nusiteikęs juos įveikti. * Ieškodamas, kaip susidoroti su sudėtinga veikla, kliūtimi ar problema, samprotauja apie sprendimus, jų pasekmes, pasirenka tinkamiausią sprendimą iš kelių galimų. Tariasi su kitais, drauge ieško išeities, siūlo ir priima pagalbą. * Supranta ir pasako, ar problemą gali įveikti pats kartu su kitais vaikais, ar būtina suaugusiojo pagalba. |

|  |
| --- |
| 17. KŪRYBIŠKUMAS |

Kūrybiškumas suprantamas kaip asmenybės savybė, susijusi su gebėjimu atrasti tai, kas nauja, originalu, netikėta. Kūrybiškumui ugdyti būtina saugi ir vaiką priimanti aplinka.

Kūrybiškumo srityje vaikui ugdantis tobulėja:

* domėjimasis naujais, nežinomais, sudėtingais dalykais,
* gebėjimas įžvelgti problemas, klausinėti, diskutuoti, įsivaizduoti, fantazuoti,
* gebėjimas ieškoti atsakymų, netikėtų idėjų, kurti variantus, savaip pertvarkyti, pritaikyti,
* drąsa veikti, daryti savaip.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Pastebi ir smalsiai, gyvai reaguoja į naujus daiktus, žmones, aplinkos pasikeitimus. |
| 2 žingsnis | * Domisi naujais daiktais, vaizdais, garsais, judesiais. * Atranda naujus veiksmus (tapyti ant veidrodžio, ridenti, nardinti į vandenį ir kt.) ir taiko juos daiktų tyrinėjimui. |
| 3 žingsnis | * Atranda vis naujus dalykus artimiausioje įprastoje aplinkoje. * Vaizduoja gyvūnus, augalus, daiktus, apie kuriuos jam pasakojama, skaitoma. Žaisdamas atlieka įsivaizduojamus simbolinius veiksmus. |
| **4 – 6 metai** | 4 žingsnis | * Įžvelgia naujas įprastų daiktų bei reiškinių savybes. * Pasitelkia vaizduotę ką nors veikdamas: žaisdamas, pasakodamas, judėdamas. * Sugalvoja įdomių idėjų, skirtingų veikimo būdų. |
| 5 žingsnis | * Klausinėja, aiškindamasis jam naujus, nežinomus dalykus. * Savitai suvokia ir vaizduoja pasaulį. * Išradingai, neįprastai naudoja įvairias medžiagas, priemones. Lengvai sugalvoja, keičia, pertvarko savitas idėjas, siūlo kelis variantus. Džiaugiasi savitu veikimo procesu ir rezultatu. |
| 6 žingsnis | * Nori atlikti ir suprasti vis daugiau naujų, nežinomų dalykų. * Kelia probleminius klausimus, diskutuoja, svarsto, įsivaizduoja, fantazuoja. * Ieško atsakymų, naujų idėjų, netikėtų sprendimų, neįprastų medžiagų, priemonių, atlikimo variantų, lengvai, greitai keičia, pertvarko, pritaiko, siekia savito rezultato. * Drąsiai, savitai eksperimentuoja, nebijo suklysti, daryti kitaip. |
| Vertybinė nuostata | | Jaučia kūrybinės laisvės, spontaniškos improvizacijos bei kūrybos džiaugsmą. |
| Esminis gebėjimas | | Savitai reiškia savo įspūdžius įvairioje veikloje, ieško nežinomos informacijos, siūlo naujas, netikėtas idėjas ir jas savitai įgyvendina. |
|  | 7 žingsnis | * Greitai pastebi ir renkasi tai, kas nauja, sudėtinga. * Įžvelgia dar neišbandytas veiklos, saviraiškos galimybes, kelia probleminius klausimus, diskutuoja, svarsto. * Pasineria į kūrybos procesą, įsivaizduoja, fantazuoja, remiasi vidine nuojauta, turimas patirtis jungdamas į naujas idėjas, simbolius, naujus atlikimo būdus. * Pats ir kartu su kitais ieško atsakymų, netikėtų idėjų, savitų sprendimų, neįprastų medžiagų, atlikimo variantų, lengvai, greitai keičia, pertvarko, pritaiko, siekia savito rezultato. * Nebijo daryti kitaip, būti kitoks, drąsiai, savitai eksperimentuoja. |

|  |
| --- |
| 18. MOKĖJIMAS MOKYTIS |

Mokėjimas mokytis suprantamas, kaip noras mokytis, atkaklus užsibrėžto tikslo siekimas, atsakomybė už savo mokymąsi. Tai gebėjimas išsikelti mokymosi tikslus, planuoti, kaip jų bus siekiama, pasirinkti tinkamus mokymosi būdus, apmąstyti mokymosi procesą, įsivertinti rezultatus ir atsižvelgiant į juos kelti tolesnį tikslą.

Mokėjimo mokytis srityje vaikui ugdantis tobulėja:

* numatymas, ko nori išmokti;
* aktyvus mokymasis;
* apmąstymas ko išmoko.

|  |  |  |
| --- | --- | --- |
|  | **Žingsniai** | **Pasiekimai** |
| **0 – 3 metai** | 1 žingsnis | * Reaguoja į kalbinimą, mimiką, žaislus , daiktus. * Stebi ir „susitapatina“, mėgdžioja, siekia išgauti tą patį rezultatą. * Pradeda tyrinėti žaislus ir daiktus visais pojūčiais. |
| 2 žingsnis | * Juda norėdami paimti, pasiekti, išbandyti žaislus ar daiktus, juos patraukia, pastumia ir stebi, kas vyksta, bando pakartoti pavykusį veiksmą. * Stebi ir mėgdžioja, klausia. |
| 3 žingsnis | * Klausia, kaip kas nors vyksta, kaip veikia, atidžiai stebi, bando. * Modeliuoja veiksmus ir siužetinio žaidimo epizodus. |
| **4 – 6 metai** | 4 žingsnis | * Mėgsta kūrybiškai žaisti, siūlo žaidimų idėjas, imasi iniciatyvos joms įgyvendinti, pastebi ir komentuoja padarinius. |
| 5 žingsnis | * Norėdamas ką nors išmokti pasako, ko nežino ar dėl ko abejoja. * Drąsiai spėja, bando, klysta ir taiso klaidas, klauso, ką sako kiti, pasitikslina, aptaria padarytus darbus, planuoja, ką darys toliau, spėlioja, kas atsitiks, jeigu... |
| 6 žingsnis | * Laiko save tikru mokiniu, atradėju, drąsiai ieško atsakymų į klausimus, rodo iniciatyvą iškeliant ir sprendžiant problemas. * Kalba apie tai, ko norėtų išmokti, ką darys, kad išmoktų, numato, ką veiks toliau, kai išmoks. * Išsiaiškina, kokios informacijos reikia, randa reikiamą informaciją įvairiuose šaltiniuose, pavyzdžiui enciklopedijose, žinynuose. * Siūlo ir jungia idėjas bei strategijas joms įgyvendinti. |
| Vertybinė nuostata | | Noriai mokosi, džiaugiasi tuo, ko išmoko. |
| Esminis gebėjimas | | Mokosi žaisdamas, stebėdamas kitus vaikus ir suaugusiuosius, klausinėdamas, ieškodamas informacijos, išbandydamas, spręsdamas problemas, kurdamas, įvaldo kai kuriuos mokymosi būdus, pradeda suprasti mokymosi procesą. |
|  | 7 žingsnis | * Samprotauja apie mokymąsi mokykloje, išsako savo požiūrį į mokymąsi, jo prasmę. * Kelia nesudėtingus mokymosi tikslus ir numato, kaip jų sieks, samprotauja apie tai, kaip pavyko. * Kalba apie tai, kad sužinoti apie žmones daiktus, gamtą ir daug ko išmokti galima klausinėjant, stebint aplinką, iš spaudos ir knygų, enciklopedijų, interneto, TV ir kt. * Savarankiškai susiranda nesudėtingą informaciją, klausinėja draugus, suaugusiuosius, kai reikia, prašo suaugusiųjų pagalbos. * Siūlo idėjas, ko ir kaip galima būtų mokytis kartu, imasi iniciatyvos joms įgyvendinti. Mokosi iš kitų. * Apmąsto ir samprotauja, ko mokėsi, ką išmoko, ko dar norėtų išmokti. |

**7. SUSIRŪPINIMO ŽENKLAI, INFORMUOJANTYS APIE UGDYMO(SI) PRITAIKYMO POREIKĮ**

**Susirūpinimo ženklais** vadinami saviti vaiko veiklos būdai žaidžiant, tyrinėjant aplinką, bendraujant su bendraamžiais ir suaugusiaisiais ir pan., kurie liudija apie vaikui iškylančius ugdymosi sunkumus. Jie informuoja pedagogą ir tėvus (globėjus) apie būtinumą atidžiau stebėti vaiko veiklas, bendravimą ir ieškoti metodų, kurie padėtų vaikui išsiugdyti jo galimybes atitinkančius gebėjimus.

Lentelėje „Ženklai, kurie gali kelti susirūpinimą“, vadovaujantis įprastos raidos vaikui būdingų pasiekimų amžiaus tarpsniuose aprašymu, atkreipiamas dėmesys į ugdymosi skirtumus: gebėjimų stoką, neįprastą elgesį ar emocijas, kurios gali reikšti pedagogo arba specialistų pagalbos poreikį. Lentelėje pateikti susirūpinimą keliančių ženklų aprašymai padės pedagogui kuo anksčiau pastebėti sunkumų patiriančius vaikus, ypač tais atvejais, kai vaikui nėra arba dar nėra nustatyti specialieji ugdymosi poreikiai, paskatins bendradarbiauti su specialistais arba kreiptis į Vaiko gerovės komisiją dėl išsamaus vaiko ugdymosi poreikių įvertinimo. Rekomendacijos dėl ugdymosi pritaikymo pateikiamos „Ikimokyklinio ugdymo turinio programų rengimo metodinėse rekomendacijose“.



**Ženklai, kurie gali kelti susirūpinimą**

|  |  |
| --- | --- |
| **Amžius** | **Ženklai** |
| 1,5 metų vaikas | Savarankiškai nevaikšto  Žaisdamas netyrinėja daiktų, tik jais manipuliuoja, deda juos į burną  Nemėgsta būti artimųjų apkabinamas, glaudžiamas – priešinasi, traukiasi  Nemėgdžioja kito žaidžiančio vaiko judesių  Neparodo paveikslėlių knygoje įprastų daiktų, kai kas nors juos įvardija  Kalbinamas nerodo emocijų arba, priešingai, susierzina, nesišypso  Blogai girdi ar mato |
| 2 metų vaikas | Vis dar vaikšto netvirtai, nors pradėjo vaikščioti prieš 6 ar daugiau mėnesių  Negeba parodyti pagrindinių namų apyvokos daiktų ir svarbiausių kūno dalių  Nevykdo vieno veiksmo nurodymų (pvz., prašau paduoti kaladėlę)  Nevartoja gestų arba kalbos, norėdamas atkreipti dėmesį į daiktą ar veiksmą  ,,Neįgarsina“ savo norų bent vienu savitu žodžiu ar dviejų žodžių junginiais  Nežaidžia jokių imitacinių žaidimų  Nemėgdžioja suaugusiųjų veiksmų (pvz., neima iš spintelės indų, nesiekia maišyti tešlos kartu mama)  Neatsiliepia į savo vardą atsisukdamas  Netyrinėja aplinkos ir ja nesidomi  Blogai girdi ar mato |
| 3 metų vaikas | Dažnai griūva ir/ar sunkiai (įsikibę, neužtikrintai) lipa laiptais  Nerangiai manipuliuoja smulkias daiktais  Nesupranta įprastų kasdienių prašymų, pvz. „Padėk batukus į vietą“  Kalbėdamas nevartoja 2 – 3 žodžių sakinių (pvz., vietoj „noriu pieno“ sako ,,pieno“)  Nesidomi kitais vaikais  Nedalyvauja imitaciniuose žaidimuose  Savarankiškai nenusivelka atsagstyto švarkelio ar paltuko  Vis dar šlapinasi į kelnytes, nors buvo mokomas sėsti ant puoduko  Kalbėdamas nereguliuoja balso stiprumo (kalba pernelyg garsiai arba pernelyg tyliai, nepriklausomai nuo situacijos)  Blogai girdi ar mato |
| 4 metų vaikas | Nerangiai juda ir manipuliuoja paprastais įrankiais, pvz., šaukštu, šakute ir pan.  Sunkiai vykdo žodinius nurodymus  Kalba neaiški ir ją sunku suprasti  Demonstruoja ypatingą užsispyrimą, kuris gali pereiti net į agresyvų elgesį  Vis dar labai verkia ir stveriasi už tėvų ar globėjų, kai šie nori išeiti  Nesidomi žaidimais su kitais vaikais ir žaidžia vienas  Žaisdamas grupiniame žaidime, nesilaiko taisyklių, vadovaujant vyresniesiems vaikams ar suaugusiems  Nesisaugo aplinkoje esančių kliūčių (aštrų kampų, atvirų laiptų)  Negeba įvykdyti dviejų veiksmų nurodymo (prašau paimti puoduką ir pastatyti ant stalo)  Nesudeda paveikslėlio iš 2 dalių  Negeba nubrėžti linijos pagal pavyzdį  Blogai girdi ar mato |
| 5 metų vaikas | Juda nerangiai: klumpa, griūva, neišlaiko pusiausvyros, pan.  Nerangiai naudojasi pieštuku ir kasdieniais buities įrankiais  Dažnai ar nuolat elgiasi agresyviai  Pernelyg drovus, baugštus ar emociškai labilus (nuolat besikeičiančios, ne visada adekvačios emocijos)  Nei namuose, nei darželyje nevykdo nurodymų  Lyginant su kitais vaikais, lengvai išsiblaško ir sunkiai sukaupia dėmesį  Mažai domisi kitų vaikų žaidimais ir prie jų neprisijungia  Negali susieti paprastų pavienių įvykių (nesuvokia priežasties-pasekmės ryšio)  Nekalba sudėtiniais sakiniais  Kalba sunkiai suprantama dėl neaiškios tarties ar neteisingos gramatinės struktūros  Sunkiai supranta ir įsimena sąvokas  Visai nevartoja apibendrinančių žodžių (žaislai, gyvuliukai)  Nesuvokia priežasties ir pasekmės ryšio: neatsako į klausimą „kodėl?“ apie nesudėtingus įvykius  Nesudeda paveikslėlio iš 3 – 4 dalių  Blogai mato ar girdi |
| 6 metų vaikas | Sunkiai eina ištisine linija  Nelipa laiptais  Paklaustas nepasako apie savo jausmus (linksma, pykstu, liūdna)  Žaisdamas nemėgdžioja suaugusiųjų veiksmų („...taip kaip tėvelis“, „...taip kaip mamytė“)  Nesuranda sau užsiėmimų  Nenumato galimų pavojų (pvz., nesustoja prie gatvės prieš ją praeidamas, nesisaugo atvažiuojančio transporto)  Nerūšiuoja daiktų pagal vieną požymį  Nepasako savaitės dienų, nors buvo to mokomas  Nenusako paprastų veiksmų sekos  Paveikslėlyje neranda nelogiškumo (pvz., vasarą vaikai leidžiasi nuo kalnelio rogutėmis)  Negeba papasakoti paprastų kasdienių įvykių  Blogai girdi ar mato |

**Literatūra**

***Užsienio valstybių pasiekimų aprašai/standartai.***

1. Framework Plan for the Content and Tasks of Kindergartens. Norwegia. 2006. Prieiga per internetą: <<http://www.regjeringen.no/en/dep/kd/documents/legislation/regulations/2011/framework-plan-for-the-content-and-tasks.html?id=631906>>
2. Guide to pre-primary curriculum: parent booklet. Education bureau. Curriculum development institute. 2007. Prieiga per internetą: < <http://www.edb.gov.hk/attachment/en/curriculum-development/major-level-of-edu/preprimary/parenteng-internetsep2011.pdf>>
3. Milestones of Child Development. A Guide to Young Children‘s Learning and Development from Birth to Kindergarten. Virginija, Richmond, 2008.
4. National Childhood Care and Education Curriculum Guide. Government of the Republic of Trinidad and Tobago Ministry of Education. 2006. Prieiga per internetą: <<http://www.moe.gov.tt/Docs/Policies/ECCE/DRAFT_NATIONAL_CURRICULUM_GUIDE.pdf>>
5. National Standarts. New Zealand. 2007. Prieiga per internetą: <<http://www.minedu.govt.nz/parents/yourchild/progressandachievement/nationalstandards/introduction/faqsnationalstandards.aspx>> < <http://nzcurriculum.tki.org.nz/National-Standards/Key-information/Questions-and-answers> >
6. Pre-Birth to Three. Possitive Outcomes for Scotland‘s Children and Families. National Guidenes, 2010. Prieiga per internetą: <<http://www.educationscotland.gov.uk/thecurriculum>>
7. Schola Europaca. Early Education Curicculum. Brussels. 2011. Prieiga per internetą: <<http://www.schola-europaea.eu/ELC/documents/EN_EARLY_CURRICULUM.pdf>>
8. Supporting learning and development through assessment. Aistear: the Early Childhood Curriculum Framework. 2009.Prieiga per internetą: *<*<http://www.ncca.biz/Aistear/pdfs/Guidelines_ENG/Assessment_ENG.pdf>>

***Užsienio valstybių ikimokyklinio ugdymo(si) programos.***

1. Aistear: The Early Childhood Curriculum Framework. Dublin City Childcare Focus Group. 2009. Prieiga per internetą: <<http://www.dublin.ie/uploadedFiles/City_Development_Board/Focus_Groups/Arlene%20Forster%20-%20Aistear%20the%20Early%20Childhood%20Curriculum%20Framework.pdf>>
2. National Core Curriculum for Basic Education 2004. Finnish National Board of Education. Prieiga per internetą: <<http://www.oph.fi/download/47671_core_curricula_basic_education_1.pdf> >
3. National Curriculum Guidelines on Early Childhood Education and Care in Finland (ECEC). 2005. STAKES. Second, reviewed version. Original 2003. <http://www.thl.fi/thl-client/pdfs/267671cb-0ec0-4039-b97b-7ac6ce6b9c10>
4. Portage ankstyvojo ugdymo programa. Į lietuvių kalbą vertė ir adaptavo V. Gevorgianienė, J. Pipko. 1994.
5. Te Whariki, Early Childhood Curicculum. 2003. Prieiga per internetą: <<http://www.educate.ece.govt.nz/learning/curriculumAndLearning/TeWhariki.aspx>>
6. The National Core Curriculum for Preschool Education in Finland 2000. The Ministry of Education in Finland. <http://www.oph.fi/download/123162_core_curriculum_for_pre_school_education_2000.pdf>
7. The New Zealand Curriculum.Ministry of Education. Wellington: Learning Media. 2007. Prieiga per internetą: <<http://nzcurriculum.tki.org.nz/Curriculum-documents/The-New-Zealand-Curriculum>>

***Ikimokyklinio ugdymo būklės tyrimai.***

1. Ankstyvasis vaikų ugdymas ir rūpyba Europoje: socialinio ir kultūrinio nelygiateisiškumo problemų sprendimas. EURYDICE. 2009. Prieiga per internetą: <<http://eacea.ec.europa.eu/education/eurydice/documents/thematic_reports/098LT.pdf>>
2. IEA TIMSS 2011 ir IEA PIRLS. 2011 tyrimai. Prieiga per internetą: <<http://www.smm.lt/svietimo_bukle/docs/TIMSS%20ir%20PIRLS%202011_%20ministrui%20_2012-12-11.pdf>>
3. Ikimokyklinio ugdymo kokybė. Švietimo problemos analizė. ŠMM, 2012, rugsėjis Nr. 13 (77), ISSN 1822-4156.
4. Ikimokyklinio, priešmokyklinio ir pradinio ugdymo dermė. TyrimO ataskaita. 2012. Prieiga per internetą: <<http://www.ikimokyklinis.lt/uploads/files/dir574/dir28/dir1/15_0.php>>
5. [Ikimokyklinio, priešmokyklinio ugdymo turinio ir jo įgyvendinimo kokybės analizė. Tyrimo ataskaita. 2009](http://www.upc.smm.lt/projektai/pletra/Tyrimai/VPU%20tyrimo%20ataskaita/Ikimokyklinio,%20priesmokyklinio%20ugdymo%20turinio%20ir%20jo%20%20igyvendinimo%20kokybes%20analize%20Tyrimo%20ataskaita%202009%2011%2005.pdf). Prieiga per internetą: <<http://www.upc.smm.lt/projektai/pletra/Tyrimai/VPU%20tyrimo%20ataskaita/Ikimokyklinio,%20priesmokyklinio%20ugdymo%20turinio%20ir%20jo%20%20igyvendinimo%20kokybes%20analize%20Tyrimo%20ataskaita%202009%2011%2005.pdf>>
6. [Ikimokyklinio, priešmokyklinio ugdymo vadybos kokybės vertinimas. Tyrimo ataskaita. 2009.](http://www.upc.smm.lt/projektai/pletra/Tyrimai/VPU%20tyrimo%20ataskaita/Ikimokyklinio,%20priesmokyklinio%20ugdymo%20turinio%20ir%20jo%20%20igyvendinimo%20kokybes%20analize%20Tyrimo%20ataskaita%202009%2011%2005.pdf) Prieiga per internetą: <<http://www.upc.smm.lt/projektai/pletra/Tyrimai/J.%20Ruskaus%20tyrimo%20ataskaita/Ikimokyklinio,%20priesmokyklinio%20ugdymo%20vadybos%20kokybes%20vertinimas%20Tyrimo%20ataskaita2009%2008%2031.pdf>>
7. Ikimokyklinis ugdymas: ką apie jo poveikį vaiko raidai sako tyrimų duomenys? Trumpa švietimo problemos analizė. ŠMM, 2011, birželis Nr. 4 (54), ISSN 1822-4156.
8. Schulman K. (2005). *Overlooked Benefits of Prekindergarten.* New Brunswick, NJ: National Institute for Early Education Research. Prieiga per internetą: <<http://nieer.org/resources/policyreports/report6.pdf>>
9. Schweinhart L., 2008 OECD *(Tarptautinės ekonominio bendradarbiavimo ir plėtros organizacijos)* 2008 m. spalio mėn. Briuselyje Europos Komisijos organizuotame simpoziume pristatyto longitudinio tyrimo rezultatai. Prieiga per internetą: <<http://www.szelmeneliai.lt/failai/patirtis/Aktualus_ankst_ugd_klaus.pdf>>
10. Tarptautinis skaitymo gebėjimų tyrimas. PIRLS, 2011. Ataskaita. Prieiga per internetą: <<http://www.smm.lt/svietimo_bukle/docs/PIRLS2011.pdf>>

***Specialųjį ugdymąsi reglamentuojantys teisės aktai.***

1. Lietuvos Respublikos švietimo ir mokslo ministro įsakymas. Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo. 2011 m. balandžio 11 d. Nr. V-579. Valstybės žinios, 2011-04-13, Nr. 45-2121.
2. Lietuvos Respublikos švietimo ir mokslo ministro įsakymas. Dėl mokinio specialiųjų ugdymosi poreikių (išskirus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymo skyrimo tvarkos aprašo patvirtinimo. 2011 m. rugsėjo 30 d. Nr. V-1775. Valstybės žinios, 2011-10-11, Nr. 122-5769.
3. Lietuvos Respublikos švietimo ir mokslo ministro įsakymas. Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo. 2011 m. rugsėjo 30 d. Nr. V-1795. Valstybės žinios, 2011, Nr. 122 -5771.
4. Lietuvos Respublikos švietimo ir mokslo ministro įsakymas. Dėl psichologinės pagalbos teikimo tvarkos aprašo patvirtinimo. 2011 m. liepos 5 d. Nr. V-1215. Valstybės žinios, 2011-07-15, Nr. 88-4220.
5. Lietuvos Respublikos švietimo ir mokslo ministro įsakymas. Dėl specialiosios pedagoginės pagalbos teikimo tvarkos aprašo patvirtinimo. 2011 m. liepos 8 d. Nr. V-1228. Valstybės žinios, 2011-07-20, Nr. 92-4395.
6. Lietuvos Respublikos švietimo ir mokslo ministro įsakymas. Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo. 2011 m. liepos 8 d. Nr. V-1229. Valstybės žinios, 2011-07-20, Nr.92-4396.
7. Lietuvos Respublikos švietimo ir mokslo ministro, Lietuvos Respublikos sveikatos apsaugos ministro, Lietuvos Respublikos socialinės apsaugos ir darbo ministro įsakymas. Dėl Mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašo patvirtinimo, 2011 m. liepos 13 d. Nr. V-1265/V-685/A1-317. Valstybės žinios, 2011, Nr. 93 -4428.
8. Lietuvos Respublikos švietimo įstatymo pakeitimo įstatymas. 2011 m. kovo 17 d. Nr. XI-1281. Valstybės žinios, 2011, Nr. 38-1804.
9. LR Vyriausybės nutarimas „Dėl vaiko gerovės valstybės politikos strategijos ir jos įgyvendinimo priemonių 2005-2012 metų plano patvirtinimo“. 2005 m. vasario 17 d. Nr. 184.
10. Policy guidelineson Inclusion in education. UNESCO, 2009. Prieiga per internetą: <<http://unesdoc.unesco.org/images/0017/001778/177849r.pdf>>.

***Strateginiai Lietuvos ir Europos švietimo dokumentai.***

1. 2009 m. lapkričio 26 d. Tarybos išvados dėl vaikų iš migrantų šeimų švietimo. Europos sàjungos institucijos ir organų pranešimai (2009/C 301/07). Europos Sąjungos oficialusis leidinys. 2009 12 11. Prieiga per internetą: <<http://eur-lex.europa.eu/LexUriServ/LexUriServ.do?uri=OJ:C:2009:301:0005:0008:LT:PDF>>
2. Ankstyvasis vaikų ugdymas ir rūpyba Europoje: socialinio ir kultūrinio nelygiateisiškumo problemų sprendimas. Europos komisija. Dokumentą paskelbė ES Švietimo, garso bei vaizdo ir kultūros vykdomoji agentūra [Education,Audiovisual and Culture Executive Agency (EACEA P9 Eurydice)]. Briuselis, 2009. Prieiga per internetą: <<http://eacea.ec.europa.eu/education/eurydice/documents/thematic_reports/098LT.pdf>>.
3. Commission staff working paper. Brussels, SEC (2011) 928 final.
4. EURYDIKE. The Information network on education in Europe. –> Eurybase. The Information database on education systems in Europe. European Commission:. Retrived on April 2007. Prieiga per internetą: <<http://www.eurydice.org/portal/page/portal/Eurydice/DB_Eurybase_Home>>
5. European Strategic Framework for Education and Training („ET 2020“). Language learning at pre-primary school level: making it Efficient and sustainable A policy handbook. Commission staff working paper. Brussels, 7.7.20 11 SEC (2011) 928 final. Prieiga per internetą: <<http://www.scribd.com/doc/53448360/Ue-2011-Progress-Towards-the-Common-European-Objectives-in-Education-and-Training-2010-2011>>
6. Europos bendrijų komisija. Komisijos komunikatas Europos parlamentui, Tarybai, Europos ekonomikos ir socialinių reikalų komitetui ir regionų komitetui. Briuselis, 3.7. (2008), 865. Prieiga per internetą: <<http://eurlex.europa.eu/LexUriServ/LexUriServ.do?uri=COM:2008:0425:FIN:LT:PDF>>
7. Europos bendrijų komisija. Komisijos komunikatas Tarybai ir Europos parlamentui. Europos švietimo ir mokymo sistemų veiksmingumas ir teisingumas. Briuselis, 8.9.2006, KOM (2006) 481.
8. Europos Komisijos Komunikatas „Gebėjimų ugdymas XXI amžiuje: Europos bendradarbiavimo mokyklų klausimais darbotvarkė“ (Briuselis, 3.7.2008).
9. Europos Komisijos Komunikatas: „Ankstyvasis ugdymas ir priežiūra. Kaip padėti mūsų vaikams kuo geriau pasirengti ateičiai“ (Briuselis, 2011.2.17 KOM(2011) 66).
10. Formaliojo švietimo kokybės užtikrinimo sistemos koncepcija. Lietuvos Respublikos švietimo ir mokslo ministro 2008 m. lapkričio 24 d. įsakymas Nr. ISAK-3219. Prieiga per internetą: <<http://www.litlex.lt/scripts/sarasas2.dll?Tekstas=1&Id=119889>>
11. Ikimokyklinio ugdymo programų kriterijų aprašas. Patvirtinta Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Lietuvos Respublios švietimo ir ministro 2011 m. birželio 7 d. įsakymo Nr. V- 1009 redakcija). Prieiga per internetą: <<http://www.smm.lt/ugdymas/ikimokyklinis.htm>>
12. Lietuvos pažangos strategija „Lietuva 2030“, 2012. Prieiga per internetą: <[www.Lietuva2030.lt](http://www.Lietuva2030.lt)>
13. Mokinių pažangos ir pasiekimų vertinimo samprata (patvirtinta Lietuvos Respublikos švietimo ir mokslo ministro 2004 m. vasario 25 d. įsakymu (Nr. ISAK-256).
14. Valstybinė švietimo 2012 – 2022 metų strategija. Projektas, 2012.
15. Valstybinė švietimo 2013 – 2022 metų strategija. Projektas, 2012. Prieiga per internetą: <<http://www.smm.lt/uploads/documents/Veikla_strategija/VSS%20Seimui_2012-09-19.pdf> >